cyanic-selkie/wikianc huggingface dataset:
རིགས་སྤྱི་དང་ཚོགས་སྤྱིའི་མུ་བཞི།
ཤེས་བྱ་དེ་རིགས་སྤྱི་ཡིན་ལ་ཚོགས་སྤྱི་མ་ཡིན་པའི་མུ། ཀ་བུམ་གཉིས་ཚོགས་སྤྱི་ཡིན་ལ་རིགས་སྤྱི་མ་ཡིན་པའི་མུ། གཟུགས་དེ་རིགས་སྤྱི་དང་ཚོགས་སྤྱི་གཉིས་ཀ་ཡིན་པའི་མུ། དངོས་པོའི་ལྡོག་པ་དེ་རིགས་སྤྱི་དང་ཚོགས་སྤྱི་གཉིས་ཀ་གང་ཡང་མ་ཡིན་པའི་མུའོ། །དུང་དཀར་ཚིག་མཛོད་ཆེན་མོ་༽ལས་བཏུས།
རིགས་འཛིན་བཞིའི་གྲོལ་ཚུལ།
རྣམ་པར་སྨིན་པའི་རིགས་འཛིན་ནི་སེམས་ལྷའི་སྐུར་སྨིན། ལུས་མ་སྨིན་པས་བར་དོར་གྲོལ་བ། ཚེ་དབང་ནི་དེ་ཉིད་ལས་གྲོལ། ཕྱག་རྒྱ་ཆེན་པོ་ནི་ལུས་སེམས་ལྟར་སྨིན་པ། ལྷུན་གྲུབ་ནི་རང་གཞན་དོན་གཉིས་ལྷུན་གྱིས་གྲུབ་པ་དང་བཞིའོ། །དུང་དཀར་ཚིག་མཛོད་ཆེན་མོ་༽ལས་བཏུས།
ཀླུ་བདུད་བཅོ་བརྒྱད་
ཀླུ་བདུད་བཅོ་བརྒྱད་ Ludhu 18
འདི་ནི་བོད་ཀྱི་གསོ་རིག་ལས་དྲེག་གྲུམ་བཅོས་ཐབས་ཀྱི་སྨན་ཞིག་ཡིན་ཡིན་ཏེ། ཀླུ་བདུད་རྡོ་རྗེ། བི་ཥ་ནག་པོ། ཐལ་ཀ་རྡོ་རྗེ། སྟོང་ཟིལ། བྲག་ཞུན་ཁཎྜ་སོགས་སྨན་སྣ་བཅོ་བརྒྱད་ལས་གྲུབ་པ་དང་། དྲེག་གྲུམ་དང་རྐང་མཐིལ། རུས་ཚིགས་སྐྲངས་པ་སེལ་བར་ཕན་པ་ཞིག་ཡིན།
སྨན་སྦྱོར
ཀླུ་བདུད་རྡོ་རྗེ། བི་ཥ་ནག་པོ། ཐལ་ཀ་རྡོ་རྗེ། སྟོང་ཟིལ། བྲག་ཞུན་ཁཎྜ། ཤུ་དག སླེ་ཏྲེས། ཨ་རུ། དབང་བོ་ལག་པ། བ་རུ།  སྤོས་དཀར། གླ་རྩི། སོ་མ་རཱ་ཛ། གུ་གུལ་ནག་པོ། སེང་ལྡེང་། བ་ཤ་ཀ སྐྱུ་རུ་སོགས་སྨན་སྣ་བཅོ་བརྒྱད་ལས་གྲུབ་པ་ཡིན།
ཕན་ནུས
ཀླུ་བདུད་བཅོ་བརྒྱད་ཆུ་སྐོལ་ཚན་མོས་དབུལ། །མཛེ་དང་གཡན་པ་གླང་ཤུ་དྲེག་ནད་དང་། །ཟ་རྐོང་ཕོལ་འབྲས་གཉན་སྲིན་ཡ་མ་སོགས། །ཆུ་སེར་ཚ་བའི་ནད་རིགས་ཡིན་ནོ་ཅོག །ཁྱད་པར་ཐིག་ནག་འབམ་དང་གྲུམ་བུ་འཇོམས། །
བསྟེན་ཚུལ
ཉིན་རེར་ཐེངས1དང་།  ཐེངས་རེར་རིལ་བུ1རེ་བསྟེན།
དཔྱད་གཞིའི་ཡིག་ཆ
1 མཁས་དབང་མཁྱེན་རབ་ནོར་བུ་སོགས་ཀྱིས་མཛད་པའི 《གསོ་རིག་སྐོར་གྱི་རྒྱུན་མཁོ་གལ་ཆེ་བ་བདམ་བསྒྲིགས》 མི་རིགས་དཔེ་སྐྲུན་ཁང་། 2002ལོའི་ཟླ9པའི་པར་གཞི་གཉིས་པ། ཤོག་ངོས321ན་གསལ།
རིགས་བཞི།
སྔར་རྒྱ་གར་གྱི་མིའི་རིམ་པ་བཞི་སྟེ་བྲམ་ཟེའི་རིགས་དང་། རྒྱལ་རིགས། རྗེ་རིགས། དམངས་རིགས་སམ་གདོལ་རིགས་རྣམས་སོ། །དུང་དཀར་ཚིག་མཛོད་ཆེན་མོ་༽ལས་བཏུས།
འཛམ་གླིང་ན་ཆེས་སྐད་གྲགས་ཆེ་བའི་དྲི་བ་ཉེར་བརྒྱད་མ་
གཤམ་གྱི་དྲི་བ་འདི་དག་ལས་ཁྱོད་ཀྱིས་རང་གི་ད་སྐབས་ཀྱི་འཚོ་བ་དང་། བསམ་བློ། རིན་ཐང་ལྟ་བ། མི་ཚེའི་ཉམས་མྱོང་བཅས་མཐོང་བར་འགྱུར་ཟེར་ཞིང་ད་རུང་རང་གི་ལོ་ཚོད་ཀྱི་འགྱུར་བ་དང་བསྟུན་མ་འོངས་པར་དྲིས་ལན་ཡང་དེ་རིང་དང་མི་འདྲ་བ་འབྱུང་ཞེས་ཟེར་རོ།།
གཅིག ཁྱོད་ཀྱིས་ཆེས་མཛེས་སྡུག་ལྡན་པའི་བདེ་སྐྱིད་ཟེར་བ་དེ་གང་འདྲ་ཞིག་ལ་ངོས་འཛིན་གྱིན་ཡོད།
གཉིས། ཁྱོད་ཀྱི་རེ་བ་ལྟར་ན་རང་ཉིད་ལ་འཇོན་ནུས་གང་འདྲ་ཞིག་ཡོད་ན་འདོད།
གསུམ། ཁྱོད་རང་ཆེས་འཇིགས་ས་དེ་ཅི་ཞིག་ཡིན།
བཞི། ཁྱོད་ཀྱི་ད་སྐབས་ཀྱི་སེམས་ཁམས་ག་འདྲ་ཞིག་ཡིན།
ལྔ། ད་སྐབས་ཞལ་བཞུགས་བཞིན་པའི་མི་དག་ལས་ཁྱོད་རང་ཆེས་དགའ་གུས་ཡོད་ས་དེ་སུ་ཡིན།
དྲུག ཁྱོད་ཀྱིས་རང་ཉིད་ཀྱི་ཆེས་ངོམས་སུ་རུང་བའི་གྲུབ་འབྲས་དེ་ཅི་ཞིག་ཡིན་པར་འདོད།
བདུན། ཁྱོད་ཀྱིས་རང་ཉིད་ཀྱི་གཤིས་སྤྱོད་དག་ལས་ཆེས་མི་དགའ་ས་དེ་གང་ཡིན།
བརྒྱད། ཁྱོད་ཀྱིས་ཆེས་བརྗེད་དུ་མེད་པའི་གནས་སྐོར་དེ་ཡུལ་དུས་ནམ་ཞིག་ལ་བྱས་པ་དྲན་གྱིན་འདུག་གམ།
དགུ། ཁྱོད་རང་མི་གཞན་གྱི་གཤིས་སྤྱོད་ལས་ཆེས་མི་དགའ་ས་དེ་ཅི་ཞིག་ཡིན།
བཅུ། ཁྱོད་རང་རང་ཉིད་ཀྱི་རྒྱུ་ནོར་ལས་ཅི་ཞིག་ཆེས་གལ་ཆེན་དུ་འཛིན་གྱིན་ཡོད།
བཅུ་གཅིག ཁྱོད་ཀྱིས་རང་ཉིད་ཀྱི་ཆེས་རྒྱས་སྤྲོས་ཀྱི་བྱ་དངོས་དེ་ཅི་ཞིག་ཡིན་པར་འདོད།
བཅུ་གཉིས། ཁྱོད་ཀྱིས་རང་ཉིད་ཀྱི་སྡུག་བསྔལ་ཐམས་ཅད་ལས་ཆེས་ཡང་ཤོས་དེ་ཅི་ཞིག་ཡིན་པར་འདོད།
བཅུ་གསུམ། ཁྱོད་ཀྱིས་བསམ་ན་མིའི་ཀུན་སྤྱོད་དག་ལས་ཆེས་ཡག་ཤོས་དེ་ཅི་ཞིག་ཡིན་པར་འདོད།
བཅུ་བཞི། ཁྱོད་རང་ཆེས་དགའ་ཤོས་ཀྱི་ཆེད་ལས་ཅི་ཞིག་ཡིན། བཅོ་ལྔ། ཁྱོད་རང་རང་ཉིད་ཀྱི་ཕྱིའི་རྣམ་པ་ལས་བློ་ལ་དེ་འདྲ་མི་ཡོང་བ་དེ་ཅི་ཞིག་ཡིན།
བཅུ་དྲུག ཁྱོད་རང་ཆེས་འགྱོད་པ་སྐྱེ་ས་དེ་ཅི་ཞིག་ཡིན།
བཅུ་བདུན། ས་སྐབས་གསོན་བཞིན་པའི་མི་དག་ལས་ཁྱོད་རང་གིས་ཆེས་ཐ་ཤལ་དུ་མཐོང་བའི་མི་དེ་སུ་ཡིན།
བཅོ་བརྒྱད། ཁྱོད་རང་སྐྱེས་པ་དག་གི་ལུས་སྟེང་གི་ཆེས་དགའ་སའི་གཤིས་སྤྱོད་དེ་ཅི་ཞིག་ཡིན།
བཅུ་དགུ། ཁྱོད་ཀྱིས་ཆེས་བཀོལ་གྲངས་མང་བའི་ཐ་སྙད་དམ་ཡི་གེ་དེ་ཅི་ཞིག་ཡིན།
ཉི་ཤུ། ཁྱོད་རང་བུད་མེད་དག་གི་ལུས་སྟེང་གི་ཆེས་དགའ་སའི་གཤིས་སྤྱོད་དེ་ཅི་ཞིག་ཡིན།
ཉེར་གཅིག ཁྱོད་རང་ལ་ཆེས་སྡུག་བསྔལ་ཆེ་ཤོས་སྟེར་མྱོང་བའི་དོན་དག་དེ་ཅི་ཞིག་ཡིན།
ཉེར་གསུམ། ཁྱོད་རང་མི་ཚེ་འདིར་ཆེས་དགའ་མྱོང་སའི་མིའམ་དངོས་པོ་དེ་ཅི་ཞིག་ཡིན།
ཉེར་བཞི། རྗེས་མ་ཁྱོད་ཀྱིས་རང་ཉིད་རྣམ་པ་གང་འདྲ་ཞིག་གི་ལམ་ནས་ཤི་ཐུབ་ན་བསམ་གྱིན་ཡོད།
ཉེར་ལྔ། ཁྱོད་ཀྱིས་བདེ་སྐྱིད་ཟེར་བ་དེ་ཡུལ་དུས་ག་འདྲ་ཞིག་གི་ངོས་ནས་ཐོབ་ཀྱིན་འདུག
ཉེར་དྲུག གལ་ཏེ་ཁྱོད་ཀྱིས་རང་གི་ཁྱིམ་ཚང་ལ་འགྱུར་བ་སྣ་གཅིག་བཏང་ཐུབ་ན་ཅི་ཞིག་བཏང་ན་འདོད།
ཉེར་བདུན། གལ་ཏེ་ཁྱོད་ལ་ཡང་བསྐྱར་བདམས་ག་ཞིག་སྦྱིན་པའི་དབང་དུ་བྱས་ན་ཁྱོད་ཀྱིས་རང་ལ་ཅི་ཞིག་ཐོབ་ན་འདོད་དམ།
ཉེར་བརྒྱད། ཁྱོད་ལ་རང་གི་ཉམས་མྱོང་ལས་ཐོབ་པའི་སྡོམ་ཚིག་ཡོད་དམ།
ཡོང་ཁུངས། གླིང་སྲས། ཡིག་སྒྱུར་བ། གླིང་སྲས།
ལྷ་བླ་མ་ཡེ་ཤེས་འོད
འདི་ཉིད་ཀྱི་ཡབ་མངའ་རིས་གུ་གེའི་རྒྱལ་པོ་བཀྲ་ཤིས་མགོན་གྱི་སྲས་ཆེ་ཆུང་གཉིས་ཀྱི་ཆུང་བ་ཡིན། ཐོག་མར་ཆུང་དུས་ཀྱི་མཚན་ལ་སྲོང་ངེ་ཟེར། རྗེས་སུ་རྒྱལ་པོ་བྱས་པའི་མཚན་ལ་ཁྲི་ལྡེ་སྲོང་གཙུག་བཙན་ཟེར། རྗེ་འདི་ཉིད་བོད་ཤིང་གླང（༩༦༤）ལོར་སྐུ་འཁྲུངས་ཤིང། སྐུ་ཚེའི་སྟོད་ལ་ཁབ་བཞེས་ཏེ་སྲས་ནཱ་ག་རཱ་ཛ་དང་དྷེ་ཝ་རཱ་ཛ་གཉིས་འཁྲུངས། ཕྱིས་ཡབ་མེས་ཀྱི་ཡིག་ཚང་གཟིགས་པས་ཐུགས་སྐྱོ་ནས་རབ་ཏུ་བྱུང་བས་མཚན་ལྷ་བླ་མ་ཡེ་ཤེས་འོད་ཅེས་གསོལ། ཡེ་ཤེས་འོད་ཀྱིས་མེ་སྤྲེལ（༩༩༦）ལོར་མངའ་རིས་མཐོ་ལྡིང་གསེར་གྱི་ལྷ་ཁང་བཞེངས། དེ་རྗེས་རིན་ཆེན་བཟང་པོ་ལ་སོགས་པའི་ཁྱེའུ་བློ་རྣོ་བ་ཉི་ཤུ་རྩ་གཅིག་རྒྱ་གར（ཁ་ཆེའི་ཡུལ་ཞེས་པའང་སྣང）དུ་གསེར་མང་པོ་བསྐུར་ཏེ་ཆོས་སློབ་ཏུ་བཏང་བའི་ནང་ནས་བཅུ་དགུ་རྒྱ་གར་དུ་ཚད་པས་གྲོངས། ལོ་ཆེན་རིན་ཆེན་བཟང་པོ་དང་ལོ་ཆུང་ལེགས་པའི་ཤེསརབ་གཉིས་ཀྱིས་མདོ་སྔགས་ཀྱི་ཆོས་མང་པོ་བསླབས་ཏེ་བོད་དུ་ཕེབས་ནས་མདོ་སྔགས་ཀྱི་ཆོས་མང་པོ་བསྒྱུར་ཅིང་ཞུས་ནས་གཏན་ལ་ཕབ། ལྷ་བླ་མས་ཀྱང་རྒྱ་གར་ནས་པཎྜི་ཏ་ཁ་ཤས་སྤྱན་དྲངས་ཏེ་བོད་དུ་བཞུགས་པའི་མདོ་རྒྱུད་དགོངས་འགྲེལ་གསུང་རབ་ཁག་ལ་དག་ཐེར་དང། ཁ་ཤས་གསར་དུ་བསྒྱུར། བསྒྱུར་ཟིན་པ་རྣམས་དག་བཅོས་དང་བཅས་འཆད་ཉན་གྱིས་གཏན་ལ་དབབ་པ་སོགས་རྒྱལ་བསྟན་རིན་པོ་ཆེ་དར་ཞིང་རྒྱས་ཕྱིར་འབད་བརྩོན་ཆེན་པོ་མཛད། ཁྱད་པར་དུ་སྐུ་ཚེ་སྨད་ལ་ཇོ་བོ་ཆེན་པོ་བོད་དུ་སྤྱན་འདྲེན་པའི་ཐུགས་འདུན་དྲག་པོས་ལོ་ཙཱ་བ་རྒྱ་བརྩོན་འགྲུས་སེང་གེ་ལ་གསེར་རྟེན་མང་པོ་བསྐུར་ཏེ་བོད་ཕྲུག་བཅུ་གཅིག་གི་གྲོགས་དང་བཅས་རྒྱ་གར་ནས་ཇོ་བོ་གདན་འདྲེན་གྱི་ཞུ་འཕྲིན་གསེར་རྟེན་དང་བཅས་ཕོ་ཉ་མངགས་ཀྱང་ཇོ་བོ་ཆེན་པོས་ཞལ་བཞེས་མ་མཛད་རྐྱེན་སྐབས་དེར་བོད་དུ་སྤྱན་འདྲེན་མ་ཐུབ། དེའི་རྐྱེན་ལ་བརྟེན་ནས་སླར་ཡང་ཇོ་བོ་སྤྱན་འདྲེན་གཉིས་པ་ཞུ་རྒྱུའི་ཐུགས་འདུན་རྩེ་གཅིག་གི་ངང་དེར། རྒྱལ་སྲིད་ནི་གཅུང་པོར་གཏད་ཟིན་སྟབས། སྐུ་ངོ་མས་གསེར་འཚོལ་བར་ཕེབས་སྐབས་གར་ལོག་དང་འཐབ་པའི་དམག་དཔོན་དུ་བྱོན་པས་གཡུལ་ངོར་ཕམ་སྟེ་བཙོན་ཁང་དུ་ཤོར། གཅུང་པོས་ཁུ་བོའི་སྐུ་སྲོག་བླུ་བར་ཕེབས་སྐབས་གར་ལོག་ནས་ལུས་ཀྱི་ལྗིད་ཚད་དང་མཉམ་པའི་གསེར་བྱུང་ན་ཕྱིར་གཏོང་ཟེར་བ་སོགས་མནར་གཅོད་ལ་བརྟེན་ནས་དབོན་སྲས་རྣམས་ཀྱིས་གསེར་མང་དུ་བཙལ་བས་སྐུ་ལུས་ཙམ་གྱི་གསེར་འབྱོར་ཡང་དབུའི་ལྗིད་ཙམ་མ་ལོང་པས་འགོར་ཡུན་རིང་སྟབས། བཙོན་ཁང་གི་སྒོ་འགྲམ་དུ་ཁུ་བོ་ལྷ་བཙུན་གྱི་ཞལ་མཇལ་ཙམ་བྱུང་དུས་ཁུ་བོའི་བཀའ་སློབ་ལ་ད་ནི་ཁོ་བོ་ན་ཚོད་མཐོ་བའི་ཁར་ལུས་ཀྱི་རྩ་སྒོ་ཐམས་ཅད་གར་ལོག་ནས་མེར་བསྲེགས་ཟིན་པས་བཙོན་ཁང་འདི་ནས་ཐོན་ཀྱང་བསྟན་འགྲོའི་དོན་ཡོང་བ་ནི་ཤིན་ཏུ་དཀའ། ཁྱེད་ཚོས་གསེར་འཚོལ་བ་རྣམས་ཆ་རྐྱེན་བྱས་ཏེ་ཇོ་བོ་ཆེན་པོ་ངེས་པར་གདན་འདྲེན་ཐུབ་པ་གྱིས་ཞེས་གསུངས་ཏེ་རིང་པོར་མ་ལོན་པར་བཙོན་ཁང་ནང་སེམས་བརྐྱེད་རླབས་པོ་ཆེའི་ཐུགས་སྨོན་མཚམས་སྦྱོར་དང་བཅས་དགུང་ལོ་བདུན་ཅུ་ཡས་མེས་ལ་སྐུ་གཤེགས། རྗེས་སུ་ཚ་བོ་ལྷ་བཙུནབྱང་ཆུབ་འོད་ནས་སྐུ་གདུང་དེ་ཐོག་མར་མཐོ་ལྡིང་གསེར་ཁང་གི་ལྷ་ཁང་དུ་གདན་དྲངས་ནས་གདུང་རྟེན་དང་བཅས་ཏེ་བཞུགས་སྐབས་ཐུགས་སྨོན་མཚམས་སྦྱོར་དང་རབ་གནས་མང་པོ་མཛད། རྗེས་སུ་ཏཱ་ལའི་བླ་མ་སྐུ་ཕྲེང་བརྒྱད་པའི་དུས་གོར་བོད་སྡེ་གཟར་སྐབས་གོར་ཥས་བོད་ལ་བཙན་འཛུལ་བྱས་ཏེ་དགོན་པ་ལྷ་ཁང་མང་པོ་གཏོར་ནས་སྐུ་གདུང་འདི་ཡང་རྫོང་དགའ་ཆོས་སྡེ་ནས་གྱར་སྟབས་རྡོ་རིང་བསྟན་འཛིན་དཔལ་འབྱོར་གྱིས་རྩེ་ཕོ་བྲང་དུ་གདན་དྲངས་ཏེ་ཏཱ་ལའི་བླ་མ་སྐུ་ཕྲེང་བདུན་པའི་གསེར་གདུང་བཀྲ་ཤིས་འོད་འབར་གྱི་གཡས་ཕྱོགས་སུ་བཞུགས་སུ་གསོལ། སྐུ་ཕྲེང་བཅུ་གསུམ་པའི་སྐབས་སྐུ་གདུང་དེར་དངུལ་གདུང་ལ་གསེར་སྦྱང་གི་སྒོ་ཁྱིམ་ཅན་གསར་སྐྲུན་ཉམས་གསོ་གནང་ནས་ད་ལྟ་ཡང་ཕོ་བྲང་པོ་ཏ་ལར་བཞུགས། འདིའི་ལོ་རྒྱུས་ཞིབ་པ་གུ་གེ་མཁན་ཆེན་ངག་དབང་གྲགས་པས་མཛད་པའི《མངའ་རིས་ཆོས་བྱུང》ལས་གསལ།
གཞན་ཡང
ནང་དོན་གནད་བསྡུས།རྩོམ་ཡིག་འདིར་རྩོམ་པ་པོས་གུ་གེ་པཎ་ཆེན་གྲགས་པ་རྒྱལ་མཚན་གྱིས་མཛད་པའི་<<ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པ་>>དང་དེ་མིན་མངའ་རིས་རྒྱལ་རབས་སྐོར་གྱི་དཔྱད་ཡིག་གསར་བ་འགའ་ཞིག་ལ་བརྟེན་ནས་དངོས་ཐོག་བདེན་འཚོལ་གྱིས་ལྷ་བླ་མ་ཡེ་ཤེས་འོད་ཀྱི་ཆབ་སྲིད་བསམ་བློའི་སྐོར་ལ་དབྱེ་ཞིབ་ཕྲན་ཙམ་བྱས་ཡོད་པ་དང་།ལྷ་བླ་མ་ཡེ་ཤེས་འོད་ཀྱི་ཆབ་སྲིད་བསམ་བློ་ལས་བྱུང་བའི་ཉམས་མྱོང་བསླབ་བྱ་དེ་ལ་དེང་སྐབས་ང་ཚོས་བསྐྱར་དུ་བསམ་ཞིབ་གཏོང་དགོས་པའི་སྐོར་བསྟན་ཡོད། ལྷ་བླ་མ་ཡེ་ཤེས་འོད་ནི་བཙན་པོའི་རྒྱལ་རྒྱུད་ཁྲོད་བྱུང་བའི་བོད་སིལ་བུར་འཐོར་བའི་སྐབས་ཀྱི་སྐད་གྲགས་ཆེ་བའི་ལོ་རྒྱུས་མི་སྣ་ཞིག་ཡིན་པས།བོད་ཀྱི་ཆོས་འབྱུང་ལོ་རྒྱུས་བསྟན་བཅོས་ཁག་ཏུ་ཁོང་གི་ཆོས་ཕྱོགས་ཀྱི་མཛད་རྗེས་ཉུང་ངུ་མ་འཁོད་པ་ཕལ་ཆེར་མེད། ཡིན་ནའང་སྔ་མའི་ཆོས་འབྱུང་ལོ་རྒྱུས་དེ་དག་ཏུ་ཁོང་གིས་ཕྱི་དར་བསྟན་པ་སྤེལ་བའི་ཕྱོགས་སུ་ཕྱག་རྗེས་ཅི་དང་ཅི་མཛད་ཀྱི་ལོ་རྒྱུས་བཀོད་པ་མ་གཏོགས། འཇིག་རྟེན་མི་ཆོས་དང་འབྲེལ་བའི་སྲིད་དོན་སྐྱོང་ཐབས་སྐོར་གྱི་ལོ་རྒྱུས་འཁོད་པ་ཤིན་ཏུ་མཐོང་དཀོན་པ་དང་། མིག་སྔར་ཁོ་བོར་ལྷ་བླ་མ་ཡེ་ཤེས་འོད་ལ་ཞིབ་འཇུག་བྱེད་པའི་ལས་གཞི་ཞིག་བསྒྲུབ་པའི་སྐལ་བ་བྱུང་བས། ཁོང་གི་ལོ་རྒྱུས་འཁོད་པའི་འབྲེལ་ཡོད་ཡིག་རྙིང་རྩད་གཅོད་ཞིབ་འཇུག་བྱེད་ཁུལ་བྱས་པ་དང་། ཁྱད་པར་དུ་རྒྱལ་དབང་ལྔ་པ་ཆེན་མོས་བསྡུ་ཉར་བྱས་པའི་འབྲས་སྤུངས་གནས་བཅུ་ལྷ་ཁང་གི་དཔེ་མཛོད་ཁང་ནས་ཐོན་པའི་<<ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པ་>>(གཤམ་དུ་རྣམ་ཐར་ཞེས་བསྡུས་རྒྱུ)དེ་འུ་ཅག་གི་མིག་སྔར་མཐོང་ཐུབ་པ་བྱུང་བ་མ་ཟད། རྣམ་ཐར་དེ་རུ་ལྷ་བླ་མ་ཡེ་ཤེས་འོད་སྐུ་དངོས་ཀྱིས་གསུངས་པའི་བཀའ་གཙིགས་མང་པོ་ཞིག་ངོ་བཤུས་བརྒྱབ་སྟེ་འཁོད་ཡོད་པས། ལྷ་བླ་མ་ཡེ་ཤེས་འོད་ཀྱི་སྲིད་དོན་དང་འབྲེལ་བའི་དོན་གནད་མང་པོ་ཞིག་གསེད་འགྲོལ་ཐུབ་པ་བྱུང་ཡོད། དེར་བརྟེན་ཁོ་བོས་ཡིག་ཆ་དེ་དག་གཞིར་བཟུང་སྟེ་ཁོང་གི་འཇིག་རྟེན་སྲིད་དོན་སྐྱོང་བའི་བསམ་བློའི་སྐོར་ལ་དབྱེ་ཞིབ་ཕྲན་ཙམ་གཏོང་བར་འདོད་དེ། གཅིག་ནས་ལྷ་བླ་མ་ཡེ་ཤེས་འོད་འཚོ་བཞུགས་སྐབས་ཀྱི་སྟོད་མངའ་རིས་སྐོར་གསུམ་གྱི་སྤྱི་ཚོགས་གནས་ཚུལ་དང་། ཆབ་སྲིད། དཔལ་འབྱོར། ཆོས་ལུགས་དར་འཕེལ་གྱི་ལོ་རྒྱུས་བཅས་ལ་ངེས་ཤེས་ཟབ་མོ་བསྐྱེད་ཡོང་བ་དང་། གཉིས་ནས་ལྷ་བླ་མ་ཡེ་ཤེས་འོད་ཅེས་པའི་ལོ་རྒྱུས་ཁྲོད་བྱུང་བའི་མི་སྣ་འདི་ལ་ཕྱོགས་ཡོངས་ནས་ཤེས་རྟོགས་བྱེད་པ་དང་སྦྲགས་འུ་ཅག་ཕྱི་རབས་པས་ཁོང་གི་སྲིད་དོན་སྐྱོང་ཐབས་ཀྱི་མཐའ་འབྲས་བསླབ་བྱ་ལ་ཡང་བསྐྱར་མནོ་བསམ་ཞིག་གཏོང་བའི་ཕྱིར་དུའོ།།
དང་པོ།གདུང་རྒྱུད་ལས་ཐར་པར་གཤེགས་པའི་བསམ་བློ། བོད་བཙན་པོའི་སྐབས་སངས་རྒྱས་ཆོས་ལུགས་ནང་འདྲེན་བྱས་པ་ནས་བཟུང་བོད་ཀྱི་སྤྱི་ཚོགས་ནང་ཆོས་ལུགས་དང་ཆབ་སྲིད་གཉིས་ནི་ཁེར་ཚུགས་སུ་གནས་པ་ཞིག་མ་ཡིན་པར། ཆོས་ལུགས་ཀྱིས་རྩ་འཛུགས་དང་མི་སྒེར་གང་རུང་གི་ཆབ་སྲིད་ཁེ་ཕན་མཚོན་གྱི་ཡོད་པས། ང་ཚོས་ཆོས་ལུགས་ཀྱི་སྣང་ཚུལ་སྟོང་གི་རྒྱབ་ལོགས་ཀྱི་གནས་ཚུལ་ངོ་མ་དེ་གང་ཡིན་རྩད་གཅོད་ཞིབ་མོ་ཞིག་བྱ་རྒྱུ་གལ་ཆེ་བར་མཐོང་། ལྷ་བླ་མ་ཡེ་ཤེས་ཀྱིས་ཚེ་སྟོད་ལ་འཇིག་རྟེན་སྲིད་སྐྱོང་མཛད་ཅིང་ཕྱིས་སྲས་དང་བཅས་པ་ཐར་བར་གཤེགས་པའི་གནས་ཚུལ་དེ་ལོ་རྒྱུས་སྟེང་དངོས་སུ་བྱུང་བའི་དོན་རྐྱེན་ཞིག་ཡིན་ནའང་། ཁོང་གིས་རྒྱལ་སྲིད་སྤངས་ཏེ་ཐར་པར་གཤེགས་པ་དེ་འཁོར་བ་ལ་ངེས་འབྱུང་དང་སངས་རྒྱས་བསྟན་པ་དར་རྒྱས་སུ་མཛད་པའི་དམིགས་ཡུལ་ཁོ་ན་མ་ཡིན་ཏེ། རྣམ་ཐར་ལས། རྣམ་ཐར་འགའ་ཞིག་ཏུ། ཁྲིམས་འཇགས་མ་འཇགས་གཟིགས་པའི་ཕྱིར་དུ། གཅིག་པུར་རོང་ཕྱོགས་སུ་ཕེབས་པ་ལས། ལ་གཅིག་གི་རྩེ་མོར་རྐུན་པོས། ཕྱུགས་བསད་མ་ཁད་ཀྱི་མགོ་དང་། ཤ་ཁྲག་སྡིག་ཅན་གྱི་ཁྲལ་མ་འཁོར་བས་རྐུར་ཕྱིན་པ་ཡིན་ཟེར། མོད་ལ་འཁོར་བ་ལ་སྤྱིར་ངེས་འབྱུང་དྲག་པོ་དང་། སེམས་ཅན་ལ་སྙིང་རྗེ་ཆེན་པོ་འཁྲུངས། དེ་ནས་འཁོར་སྟེ། སངས་རྒྱས་ཀྱི་བརྟེན་གྱི་དྲུང་དུ། རབ་བྱུང་གི་སྙེན་པར་རྫོགས་པ་མཛད་དོ། ཞེས་འབྱུང་ཡང་། སྟོད་འདུལ་འཛིན་གྱི་བླ་རབས་རྣམས་ལས་གོང་ལྟར་བྲིས་པས། དག་ཅིང་ལེགས་པར་བཤད་པ་ཡིན་ནོ། ཞེས་འབྱུང་བ་ལྟར། ལྷ་བླ་མ་ཡེ་ཤེས་འོད་ཐར་པར་གཤེགས་པ་ནི་འཁོར་བར་ངེས་འབྱུང་དང་ཆོས་དད་བྱུང་བའི་རྒྱུ་རྐྱེན་གང་ཡང་མ་ཡིན་པར། སྟོད་མངའ་རིས་ཀྱི་འབངས་རྣམས་བདེ་བར་འགྱུར་བའི་ཆབ་སྲིད་ཀྱི་གདམ་ག་ཞིག་རེད་སྙམ་སྟེ། ལྷ་བླ་མ་ཡེ་ཤེས་འོད་ཀྱི་བཀའ་གཙིགས་ལས། སྐྱེ་བོ་རྗེ་འབངས་ཡོངས་ལ་བཀའ་བསྩལ།མཆིད་གོང་དུའང་གསོལ། འབངས་སོ་སོར་ཡང་མཆིད་གྲོས་བསྩལ་ཏེ། སྤྱིར་བཏུན་དེ་བསྡུས་ནས། མོལ་ཆད་དཀར་ཆག་ཏུ་བགྱིས་པའི་གཞི། བོད་ཀྱི་མངའ་རིས་རྒྱ་ཁྱོན་མི་ཆེ་བ་ཞིག་ལ། གློ་བུར་བའི་རྒྱལ་པོ་གཅིག་གི་མངའ་མཛད་ནས། བོད་སྤྱི་མཐུན་གྱི་བསོད་ནམས་འཕེལ་བའི་དུས་ལ་བབ་པས། ཞེས་དང་། མངའ་རིས་སྐོར་གསུམ་གྱི་མགོ་ནག་པོ་འབུམ་ཕྲག་གཅིག་གནས་པ་རེ་ཞིག་བདེ་བར་འགྱུར་བའི་ཆེད་དུ། བཙན་པོ་དབུ་གྲངས་སྐྱུངས་ཏེ།ཐར་པར་གཤེགས་པ་ནི་འབངས་ལ་ཕྱོགས་རིས་མི་འབྱུང་། མངའ་རིས་ཆོས་འཁོར་དུ་བྱས་ཤིང་། ལྷ་འབངས་སུ་བཅད་པས་ནི། ཡུལ་ལ་ང་ཁྱོད་མི་མངའ། ཐབས་འདི་ལྟར་སྦྱར་བ་ལས་གཞན་བཀའ་དྲོས་ཀྱི་དམིགས་གཞན་ཡང་མ་རྙེད་དེ་ཞེས་གསུངས་པ་ལྟར། ལྷ་བླ་མ་ཡེ་ཤེས་འོད་ཐར་པར་གཤེགས་པ་ནི་རྒྱུ་མཚན་གཞན་གང་ཡང་མ་ཡིན་པར་མངའ་རིས་ཀྱི་འབངས་རྣམས་མངའ་མཛད་གཅིག་གིས་དབང་བསྒྱུར་ཏེ་སྟོད་མངའ་རིས་ཀྱི་ཆབ་སྲིད་གཅིག་གྱུར་ཡོང་བའི་སྲིད་དོན་སྐྱོང་ཐབས་ཀྱི་བཀོད་པ་ཞིག་ཡིན། ལྷ་བླ་མ་ཡེ་ཤེས་འོད་ཀྱིས་རང་གི་རྒྱལ་སྲིད་གཅེན་པོ་འཁོར་རེར་ཕུལ་ཏེ་རང་བསམ་གྱིས་སྲས་སྲས་མོ་དང་བཅས་པ་ཐར་པར་གཤེགས་པའི་ངོ་མཚར་གྱི་མཛད་སྤྱོད་དེའང་གློ་བུར་བ་ཞིག་གཏན་ནས་མ་ཡིན་པར། ཁོང་གིས་སྔ་རབས་ལོ་རྒྱུས་ཀྱི་བསླབ་བྱ་དང་ལེན་དང་སྐབས་དེའི་དངོས་ཡོད་སྤྱི་ཚོགས་ཀྱི་གནས་ཚུལ་ལ་དབྱེ་ཞིབ་ཟབ་མོ་གནང་པའི་ཆབ་སྲིད་ཀྱི་གདམ་ག་ཞིག་རེད་སྙམ།
༢དངོས་ཡོད་སྤྱི་ཚོགས་ལ་ཁ་ཕྱོགས་པ། ལྷ་བླ་མ་ཡེ་ཤེས་འོད་ཀྱིས་སྟོད་མངའ་རིས་ཀྱི་སྤྱི་ཚོགས་བརྟན་བརླིང་དང་ཆབ་སྲིད་གཅིག་གྱུར་ཡོང་བའི་ཆེད་དུ་སྐབས་དེའི་སྟོད་མངའ་རིས་སྐོར་གསུམ་གྱི་དངོས་ཡོད་སྤྱི་ཚོགས་གནས་ཚུལ་ལ་ཁ་ཕྱོགས་ཡོད་པ་རེད། བཀའ་གཙིགས་ལས། ཡབ་སྐུ་མཆེད་གསུམ་གྱིས་སྟོད་ཕྱོགས་འདི་མངའ་མཛད་ན་ཡང་། མཐུན་པའི་བཀའ་གྲོས་མ་སྙེས་པ་དང་། འབངས་ཉུང་ཤས་ཙམ་གནས་པ་འདི་ཡང་། ཞིག་རླག་ཆེ་བར་སོང་། དབོན་སྲས་ཡབ་མཆེད་ཞལ་གྲངས་མང་དུ་སྐུ་འཁྲུངས། མ་བྲལ་མ་ཞིག་པའི་ཐུགས་དགོངས་ཀྱང་སོ་སོ་ན་མངའ་ན། རྗེ་ཉིད་ཀྱི་ཐུགས་རྒྱ་ཆུངས་པ་དང། འབངས་སྤུ་ཕྲས་པས་དེ་ལྟར་ཡང་མ་བཏུབ། ཞེས་འབྱུང་བ་ལྟར། སྐྱིད་ལྡེ་ཉི་མ་མགོན་གྱིས་སྟོད་མངའ་རིས་ས་ཆ་བདག་གིར་བཟུང་ནའང་སྲས་མང་དུ་འཁྲུངས་པས། བུ་གསུམ་ལ་མངའ་རིས་སྐོར་གསུམ་སོ་སོར་བགོས་ཏེ་མངའ་མཛད་དུ་བཅུག་པ་ན། ཆེ་བ་དཔལ་གྱི་མགོན་དང་ཆུང་བ་ལྡེ་གཙུག་མགོན་གཉིས་སྲིད་ལ་མ་འཆམ་པར་འཁྲུག་པ་བྱུང་སྟེ་འབངས་མི་སེར་ཐམས་ཅད་མི་བདེ་བའི་སྡུག་བསྔལ་བྱུང་བ་དང་། <<ཉི་མའི་རིགས་ཀྱི་རྒྱལ་རབས་>> ན། ཕྱིས་གཅེན་དང་གཅུང་གཉིས་ཐུགས་མ་འཆམས་པར་འཁྲུགས་པ་ལ། བར་པ་བཀྲ་ཤིས་མགོན(ལྷ་བླ་མ་ཡེ་ཤེས་འོད་ཀྱི་ཡབ)་གྱིས་བསྡུམས་མཛད་ནས། མངའ་ཕན་ཚུན་བརྗེས། གཅེན་ལ་གར་ཞྭ་དང་ཟངས་སྐར་ཕུལ། གཅུང་ལ་མར་ཡུལ་ཕུལ་ལོ་ཞེས་འབྱུང་བ་ལྟར་ལྷ་བླ་མ་ཡེ་ཤེས་འོད་འཚོ་བཞུགས་ཀྱི་སྐབས་དེ་ནི་བོད་བཙན་པོའི་གདུང་རབས་ཀྱིས་སྟོད་མངའ་རིས་ཀྱི་ས་ཆ་དབང་དུ་བསྡུས་ཏེ་ཡུན་རིང་འགོར་མེད་པས་ཆབ་སྲིད་ཀྱི་རྨང་གཞི་བརྟན་བརླིང་མ་ཡིན་པ་དང་།བན་བོན་གཉིས་ཀྱི་འགལ་བ་ཤུགས་ཆེ་བ། ཁྱད་པར་དུ་ལྷ་བླ་མ་ཡེ་ཤེས་འོད་ཀྱི་ཡབ་སྤུན་མཆེད་གསུམ་གྱིས་མངའ་རིས་སྐོར་གསུམ་སོ་སོར་མངའ་མཛད་ནའང་སྲིད་ལ་མ་འཆམ་པར་འཁྲུག་པ་བྱུང་སྟེ། མངའ་རིས་སྐོར་གསུམ་གྱི་འབངས་མི་བདེ་ཞིང་སྤྱི་ཚོགས་བརྟན་བརླིང་མིན་པའི་འཇིག་ཉེན་ཞིག་འོང་གི་འདུག་པས། ལྷ་བླ་མ་ཡེ་ཤེས་འོད་ཀྱིས་དངོས་ཡོད་གནས་ཚུལ་འདི་ལ་གཞིགས་ཏེ། བཙན་པོ་མངའ་མཛད་གཅིག་གིས་འཇིག་རྟེན་སྲིད་ལུགས་སྐྱོང་ཞིང་གདུང་སྲས་ཕྱི་མ་རྣམས་ཐར་པར་གཤེགས་པའི་ཐབས་ལམ་འདི་བཏོན་པ་རེད། སྤྱིར་བཙན་པོ་མངའ་མཛད་སྐྱུང་པའི་ཐབས་ནི་བོད་བཙན་པོའི་རྒྱལ་རབས་སྐབས་ནས་བྱུང་ཡོད་དེ། ལྷ་བླ་མ་ཡེ་ཤེས་འོད་ཀྱི་བཀའ་གཙིགས་ལས། སྔོན་གྱི་རྒྱལ་ཁྲིམས་ལྟ་བུ་མངའ་མཛད་བསྐྱུང་པའི་ཐབས་ནི་ད་བགྱིར་ཡང་མི་ཚལ། འོན་ཀྱང་གདུང་རྒྱུད་ལས་ཐར་པར་གཤེགས་པའི་མོལ་འདི་ལོ་གྲངས་དུ་མའི་སྒོ་ནས་བསམ་པ་ལས་འདས། འཐད་མི་འཐད་ཀྱི་བཀའ་གྲོས་ཐོག་ཏུ་མ་བབ། འདི་རེས་ཀྱང་རྗེ་འབངས་ལས་དགོས་ཚད་མི་མཐུན་པ་ནི་ཡོད་ན།མངའ་རིས་སྐོར་གསུམ་གྱི་མགོ་ནག་པོ་འབུམ་ཕྲག་༡་གནས་པ་རེ་ཞིག་བདེ་བར་འགྱུར་བའི་ཆེད་དུ། བཙན་པོ་དབུ་གྲངས་སྐྱུངས་ཏེ། ཐར་པར་གཤེགས་པ་ནི་འབངས་ལ་ཕྱོགས་རིས་མི་འབྱུང་། མངའ་རིས་ཆོས་འཁོར་དུ་བྱས་ཤིང་། ལྷ་འབངས་སུ་བཅད་པས་ནི། ཡུལ་ལ་ང་ཁྱོད་མི་མངའ། ཐབས་འདི་ལྟར་སྦྱར་བ་ལས་ཡང་གཞན་བཀའ་གྲོས་ཀྱི་དམིགས་གཞན་ཡང་མ་བརྙེད་དེ། ད་ཕྱིས་སླན་ཆད་མིའི་ཚོགས་ལ་ཕན་པ་དང་། བདེ་བར་བྱ་བའི་ཐབས་བགྱིའོ། ཞེས་ལྷ་བླ་མ་ཡེ་ཤེས་འོད་ཀྱིས་རྒྱལ་སྲས་མཐའ་མཚམས་གཏོང་པ་ལ་སོགས་པའི་སྔོན་བོད་བཙན་པོའི་སྐབས་ཀྱི་མངའ་མཛད་སྐྱུང་བའི་ཐབས་དེ་དག་སྐབས་དེའི་མངའ་རིས་སྐོར་གསུམ་གྱི་སྤྱི་ཚོགས་ནང་མི་འཚམ་པ་ཤེས་རྟོགས་བྱུང་སྟེ་སྔོན་གྱི་བྱེད་ཐབས་ཇི་བཞིན་ལག་བསྟར་ཀྱང་བྱས་མེད་པར། གང་ལ་གང་འདུལ་དེ་ལ་དེ་སྟོན་གྱི་དཔེ་ལྟར་སྐབས་དེའི་དངོས་ཡོད་སྤྱི་ཚོགས་དང་འཚམ་པའི་མངའ་མཛད་སྐྱུང་བའི་ཐབས་འདི་ལག་ཏུ་བསྟར་བ་ཡིན་པས།ལྷ་བླ་མ་ཡེ་ཤེས་འོད་ཀྱི་གདུང་རྒྱུད་ལས་ཐར་བར་གཤེགས་པའི་བསམ་བློ་འདི་ནི་མངའ་རིས་སྤྱི་ཚོགས་རེ་ཞིག་བརྟན་བརླིང་ཡོང་བའི་དངོས་ཡོད་དགོས་མཁོ་དང་མཐུན་པའི་ཆབ་སྲིད་ཀྱི་བཀོད་པ་ཞིག་རེད།
གཉིས་པ།འདུལ་བསྟན་སྤེལ་ཏེ་སྤྱི་ཚོགས་ཞོད་འཇགས་སུ་བཏང་བ། དཔལ་འབྱོར་ནི་སྤྱི་ཚོགས་འཕེལ་རྒྱས་ཀྱི་རྨང་གཞི་དང་། རིག་གནས་ནི་སྤྱི་ཚོགས་འཕེལ་རྒྱས་གཏོང་བྱེད་ཀྱི་སྒུལ་ཤུགས་ཡིན་པས། དེ་གཉིས་ནི་ཕན་ཚུན་འབྲལ་མི་ཕོད་པ་གཅིག་ལ་གཅིག་བརྟེན་གྱི་རྩོད་སྒྲུབ་ཀྱི་འབྲེལ་བ་ཞིག་ཡིན། གལ་ཏེ་དཔལ་འབྱོར་གྱི་རྨང་གཞི་བརྟན་ཞིང་སྟོབས་དང་ལྡན་ན།རིག་གནས་སྣ་ཚོགས་ཀྱི་འཕེལ་ཁ་མགྱོགས་པ་དང་། དེ་ལྟར་རིག་གནས་ཀྱི་བཀོད་པ་རྒྱ་ཆེ་ཞིང་སྤྱི་ཚོགས་ཀྱི་འཕེལ་ཁ་དང་མཐུན་ན་དཔལ་འབྱོར་འཕེལ་རྒྱས་ལ་སྒུལ་ཤུགས་ཀྱི་ནུས་པ་མི་དམན་པ་ཐོན་ཐུབ་པ་བཞིན། ལྷ་བླ་མ་ཡེ་ཤེས་འོད་འཚོ་བཞུགས་ཀྱི་སྐབས་དེའི་སྟོད་མངའ་རིས་ས་ཆའི་དཔལ་འབྱོར་ཤིན་ཏུ་སྟོབས་དང་ལྡན་པས། ནང་བསྟན་ཆོས་ལུགས་རིག་གནས་སྤེལ་བའི་མཐུན་རྐྱེན་འཛོམ་ཡོད་པ་རེད། དེར་བརྟེན། ལྷ་བླ་མ་ཡེ་ཤེས་འོད་ཀྱིས་གསེར་དངུལ་མང་པོ་བསྐུར་ཏེ་རྒྱ་གར་པཎྟིཏ་དྷརྨ་པཱ་ལ་ལ་སོགས་པའི་མཁས་པ་མང་པོ་གདན་དྲངས་པ་དང་། ལོ་ཆེན་རིན་ཆེན་བཟང་པོ་སོགས་བོད་ཀྱི་ཤེས་རབ་བཟང་པའི་བུ་ཕྲུག་རྒྱ་གར་ཏུ་མངགས་ཏེ། ནང་ཆོས་ཀྱི་གཞི་མ་འདུལ་བའི་བསྟན་པ་སྟོད་མངའ་རིས་ཕྱོགས་སུ་སྤེལ་ནས་འདུལ་ཁྲིམས་ཀྱི་གཞི་རྒྱ་ཆེན་པོ་བཏང་སྟེ་མངའ་འབངས་ཐམས་ཅད་ཀྱི་སེམས་རྒྱུད་བཏུལ། དྲག་པོའི་རྩུབ་སྤྱོད་བཅོམ་སྟེ་སྤྱི་ཚོགས་ཞོད་འཇགས་སུ་གཏོང་བའི་ལས་བརྩམས། ཞི་བ་འོད་ཀྱིས། བླ་མ་བྱང་ཆུབ་སེམས་དཔའ་ཡེ་ཤེས་འོད།། མངའ་རིས་སྟོད་འདི་འདུལ་བའི་དོན་དུ་འབྱུང་།། ཞེས་འབྱུང་བ་ལྟར།ལྷ་བླ་མ་ཡེ་ཤེས་འོད་ཀྱིས་འདུལ་བསྟན་སྤེལ་བ་ལ་བསྟེན་ནས་མངའ་རིས་ཀྱི་སྤྱི་ཚོགས་ཞོད་འཇགས་སུ་གཏོང་བའི་ལས་ལ་བརྩོན་ཡོད་པ་རེད།
སྨྲྀ་ཏིའི་ལོ་རྒྱུས་ཀྱི་སྤྱི་ཁོག་རགས་བསྡུས།
༩༽སྡུད་པའི་ཚིག་ཕྲད་བཤད་པ། རྩ་བར། ཀྱང་དང་ཡང་ནི་བསྡུས་པའི་ཚིག ། མི་མཐུན་མཐུན་པར་སྟོན་པའང་ཡིན། ། འདས་པའམ་མ་འོངས་གཞན་དག་ལས། ། ཅི་རིགས་དག་ཏུ་བསྡུ་བར་བྱ། ། ཀྱང་དང་ཡང་ཞེས་སྨྲ་སྒོ་ནས་དངོས་སུ་བསྟན་པ་དང་ཤུགས་ལ་གོ་དགོས་པའི་འང་སོགས་ཀྱང་སྡུད་པའི་ཚིག་ཕྲད་ཡིན་པ་མ་ཟད་མི་མཐུན་པ་དང་མཐུན་པར་སྟོན་པའི་ཚིག་རྒྱན་ལའང་འཇུག་པ་ཡིན། ད་དུང་འདས་པ་དང་མ་འོངས་པ་དང་དངོས་པོ་གཞན་ཅི་རིགས་པ་དག་བསྡུ་བ་དང་། ཡང་ནི་དེ་ཙམ་མ་ཟད་བསྣན་པའི་དོན་ཅན་ལའང་འཇུག་པ་ཡིན་ནོ། ། དེ་དག་གི་གོ་དོན་དང་དཔེར་བརྗོད་རིམ་པ་བཞིན་བཀོད་ན། དང་པོ་བསྡུ་བ་ནི། ཚིག་དོན་ཅི་རིགས་པ་ཕྱོགས་གཅིག་ཏུ་བསྡུ་བ་སྟེ། དེ་ལ་དབྱེ་ན་འདས་པ་བསྡུ་བ་དང་། མ་འོངས་པ་བསྡུ་བ། དངོས་པོ་གཞན་བསྡུ་བ་དང་གསུམ་ཡོད། འདས་པ་བསྡུ་བ་ནི། བྱུང་ཟིན་པའི་ཆོས་བསྡུ་བ་སྟེ། དཔེར་ན། འདས་པའི་སངས་རྒྱས་རྣམས་ཀྱིས་ཀྱང་། ། འདི་ཉིད་ནན་ཏན་བྱས་ནས་གསུངས ། ། ལྟ་བུ། མ་འོངས་པ་བསྡུ་བ་ནི། འབྱུང་འགྱུར་གྱི་ཆོས་ཤིག་བསྡུ་བ་སྟེ། དཔེར་ན། མ་འོངས་སངས་རྒྱས་རྣམས་ཀྱིས་ཀྱང་། ། འདི་ཉིད་ངེས་པར་གསུང་པར་འགྱུར། ། ལྟ་བུ། དངོས་པོ་གཞན་བསྡུ་བ་ནི། ད་ལྟ་བ་བསྡུ་བ་སྟེ། དེ་ལ་ཡུལ་བསྡུ་བ་དང་དངོས་པོ་ཙམ་བསྡུ་བ་གཉིས་ལས། ཡུལ་བསྡུ་བ་ནི། ལྷ་ས་ལ་ཡང་བོད་རིགས་མང་པོ་ཡོད། བདེ་བ་ཅན་ལའང་རི་དྭགས་ཡོད། ལྟ་བུ། དངོས་པོ་བསྡུ་བ་ནི། མགོ་ལ་ཡང་ན་ཚ་བྱུང་། མིག་ནས་ཀྱང་མཆི་མ་ལྷུང་། དོན་གཞན་བསྡུ་བ་ནི། ང་ཡང་བོད་པ་ཡིན། ཤ་ཡང་ཟོས་པ་ཡིན། ལྟ་བུ། གཞི་མཐུན་སྡུད་བ་ནི། ཨུདྤལའང་ཡིན་ལ་སྔོན་པོ་ཡང་ཡིན་ནོ། ། ལྟ་བུ། གོང་མས་འོག་མ་སྡུད་པ་ནི། ཆོས་ཀྱང་དྲན་ཏེ། ཆོས་མ་ཡིན་པ་མིན་ནོ། ། འོག་མས་གོང་མ་སྡུད་པ་ནི། ལྷས་ཆར་ཕབ་སྟེ། ཀླུས་ཀྱང་འབེབས་སོ། ། ལྟ་བུ་རྣམས་སོ། ། གཉིས་པ་ཚིག་རྒྱན་ནི། མཐུན་པ་དང་མི་མཐུན་པའི་ཚིག་རྒྱན་གཉིས་ལས། མཐུན་པའི་ཚིག་རྒྱན་ནི། མཐུན་པའི་ཆོས་གཉིས་གཞི་གཅིག་ཏུ་བསྡུས་ཤིང་ཁྱད་པར་ཚིག་མཛེས་པར་བྱེད་པ་སྟེ། དཔེར་ན། མདོག་ཀྱང་མཛེས་ལ་དབྱིབས་ཀྱང་ལེགས། ཁ་ཡང་དྲོ་ལ་གཏིང་ཡང་དྲང་། དཀར་ཡང་དཀར་ལ་མཛེས་ཀྱང་མཛེས། ལྟར་བུ། མི་མཐུན་པའི་ཚིག་རྒྱན་ནི། མི་མཐུན་པའི་ཆོས་གཉིས་གཞི་གཅིག་ཏུ་བསྡུས་ཤིང་ཁྱད་པར་ཚིག་མཛེས་པར་བྱེད་པ་སྟེ། དཔེར་ན། ཁྲོ་བ་ཡོད་ཀྱང་འཛིན་པ་མེད། སྐྲ་རིང་ཡང་བློ་ཐུང་། ལྟ་བུ། སི་ཏུས་མཐུན་པའི་དོན་ལ་ཚིག་སྔ་ཕྱི་འདྲ་བར་བཀོད་པ་ནི་ཤིན་ཏུའང་གུ་དོག་པའི་ལུགས་སུ་དོགས་སོ། ། ཀྱང་ཡང་འང་གསུམ་དོན་གཞན་ལའང་འཇུག་སྟེ། རྩ་ཤེའི་ཊཱིཀ་ཆེན་རིགས་པའི་རྒྱ་མཚོ་ལས། ཡང་སྒྲ་ནི་གསུམ་སྟེ། ངེས་བཟུང་དང༌། རྣམ་པར་བརྟག་པ་དང༌། སྡུད་པའི་དོན་ཅན་ནོ། ། ཞེས་དོན་གསུམ་ལ་འཇུག་པར་གསུངས་སོ། ། དེ་ལ་ངེས་བཟུང་ནི། དཔེར་ན། བུམ་པ་མི་རྟག་པ་ཡང་ཡིན་སྐད་ཅིག་མ་ཡང་ཡིན། ཞེས་པ་ལྟ་བུའོ། ། རྣམ་པར་བརྟག་པ་ནི། འོན་ཀྱང་དཔྱད་པར་བྱའོ། ། ཞེས་པ་ལྟ་བུ་སྟེ། ཟླ་དགའི་ཡན་ལག་བརྒྱད་པའི་འགྲེལ་པ་ལས། འོན་ཀྱང་ནི་རྣམ་པར་བརྟག་པའོ། ། ཞེས་གསུངས་པའི་ཕྱིར། ཡང་སྒྲ་བསྣན་པ་ལ་འཇུག་པ་ནི། རྣམ་གྲངས་གཉིས་ལ་སོགས་པ་བསྣན་པའམ་དོན་སྔ་མའི་སྟེང་དུ་རྣམ་གྲངས་གཞན་བསྣན་པའི་དོན་ཅན་ཏེ། ཡང་ན་འདི་ལྟར་བྱ་སྟེ། ལྟ་བུ། ཡང་སྒྲ་བསྐྱར་བའི་དོན་ལ་འཇུག་པ་ནི། ། བསྐྱར་བ་ནི་དོན་སྔ་མ་ཉིད་བལྡབས་པའི་དོན་ཅན་ཏེ། ཡང་དང་ཡང་དུ་དང། ཡང་ནས་ཡང་དུ་དང། སླར་ཡང་དང། དེ་ནས་ཡང་། ལྟ་བུ།
ཨ་མྱེས་རྒོད་རྩེ་
ཨ་མྱེས་རྒོད་རྩེ Mt Amnye Gudtse
ཨ་མྱེས་རྒོད་རྩེ་འདིའི་གནས་རི་ནི་ཀ་རིང་ཡུལ་ཚོ་སྲིད་གཞུང་གི་བྱང་ཕྱོགས་སུ་སྤྱི་ལེ3ཙམ་གྱི་མཚམས་ན་ཡོད་ཅིང་། མཐོ་ཚད་ལ་མཚོ་ངོས་ལས་སྨི4489ཡོད། སའི་གོ་ལའི་བྱང་གི་འཕྲེད་ཚད36°05′ནས36°23′ཀྱི་མཚམས་དང་། ཤར་གྱི་གཞུང་ཚད101°27′ནས101°29′ཡི་མཚམས་ན་ཡོད། གནས་འདིར་རི་དྭགས་ཀྱི་རིགས་ལ་གླ་བ་དང་།  གནའ་བ།  དགོ་བ།  ཤྭ་བ།  ཁ་ཤྭ  སྤྱང་ཀི  ཝ།  རི་བོང་།  སྲེ་མོང་སོགས་ཡོད།  འདབས་ཆགས་ཀྱི་རིགས་ལ་རྒོད་ཐང་དཀར་དང་།  ཐང་ནག  གླག  ཁྲ་སོགས་ཡོད།  སྐྱེ་དངོས་ཀྱི་རིགས་ལ་གསོམ་པ་དང་།  ཤུག་པ།  གླང་མ།  སྐྱེར་བ།  ཐང་ཕྲོམ།  དབྱར་རྩྭ་དགུན་འབུ་སོགས་ཡོད། ཨ་མྱེས་རྒོད་རྩེ་ནི་སྲིད་པ་ཆགས་པའི་ལྷ་དགུའི་ནང་ཚན་ཞིག་ཡིན་པའི་ངག་རྒྱུན་ཡོད་པར་མ་ཟད། རྨ་ཆེན་སྦོམ་རའི་སྲས་ཤིག་ཀྱང་ཡིན་པར་གྲགས་ལ། སྒོ་མེ་ཚོ་དགུའི་བླ་རིའང་ཡིན་པར་གསུངས། སྒོ་མེ་ཚོ་བ་དག་གིས་ད་ལྟའི་བར་ལོ་རྒྱུན་དུ་མཆོད་བཀུར་བྱེད་ཀྱི་ཡོད་དོ། །གཞན་ཡང་། ཡུལ་འདི་གའི་སྔགས་རྒན་ཁྲོད་དུ་ཨ་མྱེས་རྒོད་རྩེ་ཡིས་ཟླ་བ་འབྱུང་ངོ་ཅོག་གི་དུས་ཆེན་དག་ཏུ་མཆོག་གསུམ་ལ་གར་འཆམ་གྱི་མཆོད་པ་འབུལ་བཞིན་པ་མངོན་སུམ་དུ་མཐོང་མྱོང་བའི་བཤད་རྒྱུན་ཡང་ཡོད་དེ། འདིའི་མཚན་ལ་དཀར་ཕྱོགས་སྐྱོང་བའི་གཞི་བདག་དགྲ་ལྷ་རྒོད་པོ་རྩེ་ཞེས་ཞུ་ལ། རྒོད་རྩེ་མར་མེ་རང་འབར་ཞེས་ཀྱང་བྱའོ། །གནའ་བོའི་དུས་སུ་ཨ་མྱེས་རྒོད་རྩེ་ཡི་ཉེ་འཁོར་ཀུན་ཏུ་ལྷ་ཤིང་ཤུག་པའི་ཚལ་ཚང་ཚིང་དུ་འཁྲིགས་ཡོད་པ་ལ། རྗེས་སོར་རྒྱུ་རྐྱེན་ཅི་ཡིན་ཆ་མ་འཚལ་བར་ནགས་ཚལ་དེ་མེ་དཔུང་གི་ཁྲོད་དུ་ཐིམ་གསུངས་ཤིང་། དེའི་རྟགས་སུ་ཁོ་ཚོས་ཆུང་ངུའི་དུས་སུ་རྒོད་རྩེ་རི་ཟོམ་དུ་ད་དུང་ཤུག་སྡོང་གི་རྩད་པ་ཚིག་རོ་དངོས་སུ་མཐོང་མྱོང་ཟེར།
ངག་རྒྱུན་ཁག་དང་པོ
སྔོན་དུས་ཨ་མྱེས་རྒོད་རྩེ་ཡིས་རང་ལ་ཆུང་མ་ཞིག་ལེན་དགོས་པར་བསམ་ནས་ཡར་མར་ལ་རྩད་བཅད་ཅིང་། ཉིན་ཞིག་ཁོས་གཞན་པའི་ཁ་ནས་ཙོང་ཁའི་སྐྱེས་རི་ལ་སྲས་མོ་ཡིད་དུ་འོང་བ་ཞིག་ཡོད་པ་ཤེས་ཏེ་རང་གི་ཆུང་མར་བསུ་བར་སེམས་ཐག་བཅད། དེ་བས་ཁོ་དང་ཙོང་ཁའི་སྐྱེས་རིའི་བར་ན་ཡོད་པའི་མགོན་པོ་བྲག་ནག་སྐྱེས་སྣ་གྱ་ནོམ་པ་དང་བཅས་སྲས་མོ་སློང་བར་མངགས། དེ་ནས་མགོན་པོ་བྲག་ནག་གིས་ཙོང་ཁའི་སྐྱེས་རིར་སྲས་མོ་བསླངས་པས། ཨ་མྱེས་རྒོད་རྩེ་ལ་མནའ་མར་སྟེར་རྒྱུའི་ཁས་བླངས། མགོན་པོ་བྲག་ནག་གིས་སྲས་མོ་དེའི་མཚར་སྡུག་གི་ལང་ཚོ་མཐོང་བས་རང་གི་ཆུང་མར་ལེན་ཐུབ་ན་ཅི་མ་རུང་སྙམ། ཕྱིར་ལོག་པའི་ལམ་དུ་མགོན་པོ་བྲག་ནག་གིས་རང་གི་གཡོ་འཕྲུལ་གྱི་མཐིལ་བརྟོལ་བར་དོགས་ཏེ་འཚབ་འཚུབ་ཀྱིས་སམ་བྷའི་བྲག་སྣེ་དང་མཚོ་འཁྱིལ་སྒང་བསྐོར་ནས་འགྲོ་སྐབས། ཙོང་ཁའི་སྐྱེས་རིས་ཁོ་ལ་བསྐུར་བའི་གཉེན་རྟགས་ཀྱང་སྟབས་མ་ལེགས་པར་སར་ལྷུང་བ་ལྕང་ར་སྐེ་ཀྱཱའི་ཕྱོགས་སུ་འགྲོ་བའི་ལམ་ཁར་དབྱིབས་ནར་མོ་ཅན་གྱི་ཕ་བོང་དཀར་པོ་ཞིག་ཡོད་པ་དེ་ཡིན་ཟེར། དུས་དེར་ཨ་མྱེས་རྒོད་རྩེ་ཡིས་མགོན་པོ་བྲག་ནག་འཚུབ་འཚུབ་ཀྱིས་རང་ལ་གཞའ་ནས་འགྲོ་བཞིན་ཡོད་པ་མཐོང་བའི་མོད་ལ་དེས་རང་ལ་མགོ་བསྐོར་གཏོང་གི་ཡོད་པ་མཁྱེན་ནས་མདའ་ཞིག་འཕངས་བ་མགོན་པོ་བྲག་ནག་གིས་མགོ་སྒུར་ཏེ་ཤོར་བས། དེང་སང་མགོན་པོ་བྲག་ནག་གི་དབུ་རྩེ་མར་ལ་སྒུར་འདུག་པ་ཡང་དེའི་རྐྱེན་གྱིས་ཡིན་ཟེར།
ངག་རྒྱུན་ཁག་གཉིས་པ
སྔོན་དུས་ཨ་མྱེས་རྒོད་རྩེ་ཡིས་རང་ལ་ཆུང་མ་ཞིག་ལེན་དགོས་པར་བསམ་ནས་ཡར་མར་ལ་རྩད་བཅད་ཅིང་། ཉིན་ཞིག་ཁོས་གཞན་པའི་ཁ་ནས་ཙོང་ཁའི་སྐྱེས་རི་ལ་སྲས་མོ་ཡིད་དུ་འོང་བ་ཞིག་ཡོད་པ་ཤེས་ཏེ་རང་གི་ཆུང་མར་བསུ་བར་སེམས་ཐག་བཅད། དེ་བས་ཁོ་དང་ཙོང་ཁའི་སྐྱེས་རིའི་བར་ན་ཡོད་པའི་མགོན་པོ་བྲག་ནག་སྐྱེས་སྣ་གྱ་ནོམ་པ་དང་བཅས་སྲས་མོ་སློང་བར་མངགས། དེ་ནས་མགོན་པོ་བྲག་ནག་གིས་ཙོང་ཁའི་སྐྱེས་རིར་སྲས་མོ་བསླངས་པས། ཨ་མྱེས་རྒོད་རྩེ་ལ་མནའ་མར་སྟེར་རྒྱུའི་ཁས་བླངས། མགོན་པོ་བྲག་ནག་གིས་སྲས་མོ་དེའི་མཚར་སྡུག་གི་ལང་ཚོ་མཐོང་བས་རང་གི་ཆུང་མར་ལེན་ཐུབ་ན་ཅི་མ་རུང་སྙམ། ཕྱིར་ལོག་པའི་ལམ་དུ་མགོན་པོ་བྲག་ནག་གིས་རང་གི་གཡོ་འཕྲུལ་གྱི་མཐིལ་བརྟོལ་བར་དོགས་ཏེ་འཚབ་འཚུབ་ཀྱིས་སམ་བྷའི་བྲག་སྣེ་དང་མཚོ་འཁྱིལ་སྒང་བསྐོར་ནས་འགྲོ་སྐབས། ཙོང་ཁའི་སྐྱེས་རིས་ཁོ་ལ་བསྐུར་བའི་གཉེན་རྟགས་ཀྱང་སྟབས་མ་ལེགས་པར་སར་ལྷུང་བ་ལྕང་ར་སྐེ་ཀྱཱའི་ཕྱོགས་སུ་འགྲོ་བའི་ལམ་ཁར་དབྱིབས་ནར་མོ་ཅན་གྱི་ཕ་བོང་དཀར་པོ་ཞིག་ཡོད་པ་དེ་ཡིན་ཟེར། དུས་དེར་ཨ་མྱེས་རྒོད་རྩེ་ཡིས་མགོན་པོ་བྲག་ནག་འཚུབ་འཚུབ་ཀྱིས་རང་ལ་གཞའ་ནས་འགྲོ་བཞིན་ཡོད་པ་མཐོང་བའི་མོད་ལ་དེས་རང་ལ་མགོ་བསྐོར་གཏོང་གི་ཡོད་པ་མཁྱེན་ནས་མདའ་ཞིག་འཕངས་བ་མགོན་པོ་བྲག་ནག་གིས་མགོ་སྒུར་ཏེ་ཤོར་བས། དེང་སང་མགོན་པོ་བྲག་ནག་གི་དབུ་རྩེ་མར་ལ་སྒུར་འདུག་པ་ཡང་དེའི་རྐྱེན་གྱིས་ཡིན་ཟེར།
བསང་ཡིག་
རྒོད་རྩེ་གཞི་བདག་གི་བསང་མཆོད། ༄༅། །ཀྱེེ་རྒྱལ་བ་ཀུན་གྱི་མཁྱེན་བརྩེ་ནི། །སྤྲུལ་བ་ཀུན་གྱིས་རྣམ་རོལ་བ། །དངོས་གྲུབ་འདོད་དགུའི་སྦྱིན་མཛད་པ། །པདྨ་འབྱུང་གནས་སྤྱི་བོར་མཆོད། །མདོ་སྨད་ཡུལ་གྱི་ལྟེ་བ་ན། །ས་འཛིན་མཐོན་པོར་རབ་བརྩེགས་པ། །བརྟན་ཅིང་བརྗིད་ཆགས་རྒོད་རྩེ་ཆེ། །མང་དུ་ཆགས་པའི་སྤོ་བརྟེན་པའི། །རིན་ཆེན་གཞལ་མེད་ཁང་ཆེན་ནས། །དཀར་ཕྱོགས་སྐྱོངས་པའི་མཐུ་རྩལ་ཅན། །ལྷ་རྒྱལ་དགེ་བསྙེན་ཆེན་པོ་ནི། །འཁོར་དང་བཅས་བ་ད་ཚུར་བྱོན། །མདུན་དུ་སྤྲིན་དཀར་ཕུང་བོ་དང་། །འཁྲུགས་པའི་འཇའ་ཚོན་གུར་ཁྱིམ་དབུས། །རྫུ་འཕྲུལ་རྟ་མཆོག་འཕྱོ་བའི་སྟེང་། །ལྷ་ཡི་དགེ་བསྙེན་དམ་ཚིག་ཅན། །སྐུ་མདོག་རབ་དཀར་ཕྱག་གཡས་ཀྱིས། །མདུང་དར་ནམ་མཁའི་དབྱིངས་སུ་འཕྱར། །ཕྱག་གཡོན་ཞགས་པའི་དགྲ་བགེགས་འཆིང་། །འཇིགས་རུང་དཔའ་བོ་ཆོས་ཀྱིས་བརྒྱན། །རེ་འགའ་མ་རུང་འདུལ་བའི་ཕྱིར། །བཙན་དང་ཀླུ་སྲིན་ཁྲོས་པའི་ཚུལ། །ཅི་ཡང་སྟོན་པའི་དམག་འཕྲུལ་མཁན། །མཆེད་ལྕམ་བཙུན་མོ་སྲས་རྣམས་དང་། །ལྷ་སྲིན་དམག་དཔུང་འཁོར་ཚོགས་བཅས། །འཕྲིན་ལས་བསྒྲུབས་ཕྱིར་བརྟན་པོར་བཞུགས། །ཀྱེེ་ཨ་ཀར་ཙན་ཏན་སྤོས་ཤུགས་སོགས། །དྲི་ཞིམ་སྤོས་སྣ་བརྒྱ་ཕྲག་སོགས། །བསྲེགས་པའི་དུད་སྤྲིན་ནམ་མཁའི་ཁྱོན། །གང་ནས་ལྷ་རྒྱལ་འཁོར་བཅས་བསང་། །འབྲས་ཆང་རྒུན་ཆང་འབྲུ་སྣའི་ཆང་། །རོ་བརྒྱའི་བཅུད་ལྡན་གསེར་སྐྱེམས་སོ། །བཏུང་བ་མཚོ་ལྟར་འཁྱིལ་བ་འདི། །ལྷ་ཡི་དམག་དཔུང་འཁོར་བཅས་མཆོད། །མྱུར་བའི་བང་ལྡན་རྟ་མཆོག་དང་། །བརྗིད་ཆགས་སྟོབས་ཆེན་བཞོན་པའི་ཚོགས། །མཛེས་པའི་རྒྱན་ལྡན་ར་དང་ལུག །འཁོར་བཅས་དགྱེས་པ་སྐྱེད་ཕྱིར་འབུལ། །སྲ་བཙན་རྡོ་རྗེ་གོ་ཁྲབ་དང་། །ཕོ་རོལ་འཇོམས་པའི་མཚོན་ཆ་དང་། །རུ་མཚོན་ཕྱར་དང་སྣ་ཚོགས་དང་། །འཕྲིན་ལས་བསྒྲུབ་ཕྱིར་དབུལ་བར་བགྱི། །དཀར་གསུམ་མངར་གསུམ་གཙང་མས་ཕུལ། །ཤ་ཁྲག་མཆོད་གཏོར་རྒྱ་མཚོ་འདི། །ཟག་མེད་བདུད་རྩི་བྱིན་རླབས་ནས། །འབུལ་བར་དགྱེས་བཞིན་བཞེས་སུ་གསོལ། །རྣལ་འབྱོར་དཔོན་སློབ་འཁོར་བཅས་ཀྱིས། །ནད་གདོན་བར་ཆད་ཀུན་ཞི་ཞིང་། །ཚེ་དཔལ་བསོད་ནམས་རྒྱས་པ་དང་། །ཁམས་གསུམ་དབང་དུ་བསྡུད་པ་དང་། །གནོད་པའི་སེམས་འཆང་དགྲ་དང་བགེགས། །མི་དང་མི་མིན་བཅས་པ་ཀུན། །ལོ་ཟླ་ཞག་དུས་མ་བཞག་པར། །སྙིང་ཁྲག་འཐུང་ལ་ཚར་གཅོད་མཛོད། །མདོར་ན་སློབ་དཔོན་ཆེན་པོ་ཡི། །དངོས་བརྒྱུད་བླ་མའི་བཀའ་བསྒོས་ཤིང་། །ཁས་བླངས་དམ་བཅའ་མ་གཡེལ་བར། །འཕྲིན་ལས་མ་ལུས་གྲུབ་པར་མཛོད། །སརྦ་མངྒ་ལཾ། བཀྲ་ཤིས་པར་གྱུར་ཅིག །ཅེས་མཆོད་གསོལ་བྱེད། ཨ་མྱེས་རྒོད་རྩེ་མཐོན་པོ་ནི་སྒོ་མེ་ས་ཆའི་ཡུལ་ལྷ་གཞི་བདག་ཡིན་པ་དང་། ཨ་མྱེས་རྨ་ཆེན་གྱི་འཁོར་ལ་གཏོགས་ཤིང་། ལྷ་ཀླུ་གཉན་གསུམ་ལས་གཉན་གྱི་གྲས་སུ་འཇོག་དགོས་པའོ། །
༦༡ (གྲངས་ཀ།)
༦༡ནི་རང་བྱུང་གི་གྲངས་ཞིག་སྟེ་༦༠པའི་རྗེས་མ་དང་༦༢པའི་སྔོན་དུ་ཡིན།
བོད་ཞི་བས་བཅིངས་འགྲོལ་འབྱུང་ཐབས་སྐོར་གྱི་གྲོས་མཐུན་དོན་ཚན་བཅུ་བདུན་
རྒྱབ་ལྗོངས།
༡༩༥༠ལོའི་ཟླ་བ་༡༠པའི་ཚེས་༦ཉིན་ཀྲུང་གོ་མི་དམངས་བཅིངས་འགྲོལ་དམག་གིས་ཆབ་མདོའི་དམག་ཐབས་བསླངས་པ་དང་། མི་གྲངས་བརྒྱད་སྟོང་ཙམ་ལས་མེད་པའི་བོད་དམག་ཕམ་པར་བྱས། ཚེས་༡༩ཉིན་བཅིངས་འགྲོལ་དམག་གི་ཆབ་མདོ་ཟུངས། བཅིངས་འགྲོལ་དམག་གིས་མདོ་སྨད་ཕྱག་མཛོད་ང་ཕོད·ངག་དབང་འཇིགས་མེད་ཚུད་པའི་དམག་དཔོན་དང་དམག་མི་༢༦༠༠འཛིན་ཟུངས་བྱས། ༡༩༥༡ལོའི་ཟླ་བ་༤པར་ང་ཕོད·ངག་དབང་འཇིགས་མེད་ཀྱིས་གཙོ་བྱས་པའི་མི་ལྔའི་སྐུ་ཚབས་ཚོགས་པ་པི་ཅིན་དུ་བསྐྱོད། ༡༩༥༡ལོའི་ཟླ་བ་༥པའི་ཚེས་༢༣ཉིན་སྐུ་ཚབས་ཚོགས་པས་བོད་ཀྱི་སྲིད་གཞུང་ལ་སྙན་གསེང་མ་ཞུས་（རྒྱུ་རྐྱེན་མི་གསལ）པའི་ཐོག་ནས《ཀྲུང་དབྱང་མི་དམངས་སྲིད་གཞུང་དང་བོད་ས་གནས་སྲིད་གཞུང་དབར་གྱི་བོད་ཞི་བས་བཅིངས་འགྲོལ་འབྱུང་ཐབས་སྐོར་གྱི་གྲོས་མཐུན་དོན་ཚན་བཅུ་བདུན》ལ་མིང་རྟགས་བཀོད་པ་རེད། ༡༩༥༠ལོའི་ཟླ་བ་༡༠པའི་ནང་ཆབ་མདོའི་ཟིང་འཁྲུག་ལངས། དམག་འཐབ་དུས་ཡུན་ཉིན་༡༨ཙམ་བྱས་ནས་མཐར་བཅིངས་འགྲོལ་དམག་གིས་བོད་དམག་༥༧༠༠ལྷག་ཙམ་བསད་པ་དང་ཆབ་མདོ་བཅིངས་འགྲོལ་བཏང་། དེས་བཅིང་འགྲོལ་དམག་བོད་དུ་བསྐྱོད་པར་ཐོག་མའི་སྒོ་མོ་ལྟ་བུ་ཞིག་ཕྱེ་བ་ཡིན་ཞེས་བརྗོད། གནས་ཚུལ་དེ་༡༩༥༡ལོའི་ཟླ་བ་ལྔ་པའི་ཚེས་༢༧ཉིན་པི་ཅིན་ཀུན་ཁྱབ་རླུང་འཕྲིན་ནས་ཏྰ་ལའི་བླ་མའི་སྙན་ལམ་དུ་ཐོག་མར་ཐོས། ༡༩༥༡ལོའི་ཟླ་བ་༡༠པའི་ཚེས་༢༤ཉིན་ཏྰ་ལའི་བླ་མས་མའོ་ཙི་ཏུང་ལ་གློག་འཕྲིན་བསྐུར་མནང་ནས་གྲོས་མཐུན་དོན་ཚན་བཅུ་བདུན་དང་ལེན་མནང་བའི་ཞལ་བཞེས་མནང་། རྒྱ་གར་དུ་བྲོས་བྱོལ་ལ་ཕེབས་པའི་རྗེས་སུ། ༡༩༥༩ལོའི་ཟླ་བ་༦པའི་ཚེས་༢༠ཉིན་གྲོས་མཐུན་དོན་ཚན་བཅུ་བདུན་ལ་ཞལ་བཞེས་མནང་མེད་པའི་ཁྱབ་བསྒྲགས་མནང་བ་དང་གྲོས་མཐུན་དོན་ཚན་བཅུ་བདུན་ནི་བོད་ས་གནས་སྲིད་གཞུང་དང་བོད་ལྗོངས་མི་དམངས་ཀྱིས་དྲག་ཤུགས་གིས་བཙན་ཤེད་འོག་མིང་རྟགས་བཀོད་པ་ཞིག་རེད་གསུངས།
དང་པོ།
བོད་མི་དམངས་མཐུན་སྒྲིལ་བྱས་ཏེ་ཕྱི་རྒྱལ་བཙན་དབང་རྒྱལ་ཁབ་ཀྱི་བཙན་ཤུགས་བོད་ནས་མཐར་སྐྲོད་གཏོང་དགོས། བོད་མི་དམངས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་མེས་པོའི་རྒྱལ་ཁབ་ཁྱིམ་ཚང་ཆེན་པོའི་ནང་ལོག་དགོས།
གཉིས་པ།
མི་དམངས་བཅིངས་འགྲོལ་དམག་བོད་དུ་བསྐྱོད་དེ་རྒྱལ་ཁབ་བརྟན་པོར་སྲུང་རྒྱུ་ལ་བོད་ཀྱི་ས་གནས་སྲིད་གཞུང་ནས་རོགས་རམ་ལྷུར་ལེན་བྱེད་རྒྱུ།
དྲུག་པ།
ཏཱ་ལའི་བླ་མ་དང༌།   པཎ་ཆེན་ཨེར་ཏེ་ནིའི་སྔར་ཡོད་གོ་གནས་དང་དབང་ཞེས་པ་ཏཱ་ལའི་བླ་མ་སྐུ་ཕྲེང་བཅུ་གསུམ་པ་དང༌།  པཎ་ཆེན་ཨེར་ཏེ་ནི་སྐུ་ཕྲེང་དགུ་པ་མཐུན་པོའི་སྐབས་ཀྱི་གོ་གནས་དང་དབང་ཆའོ།
བདུན་པ།
ཀྲུང་གོ་མི་དམངས་ཆབ་སྲིད་གྲོས་ཚོགས་ཀྱི་ཐུན་མོང་རྩ་འཛིན་ནང་ཐག་བཅད་པའི་ཆོས་ལུགས་ལ་དད་པ་རང་མོས་བྱས་ཆོག་པའི་སྲིད་ཇུས་ལག་ལེན་བྱས་ཏེ།  བོད་ཀྱི་མི་དམངས་ཀྱི་ཆོས་ལུགས་ལ་དད་པ་དང༌།   ཡུལ་གོམས་གཤིས་ལུགས་ལ་བརྩི་འཇོག་བྱེད་རྒྱུ་དང༌།  དགོན་པ་གྲྭ་ཚང་གི་ཡོང་སྒོར་ཀྲུང་དབྱང་ནས་བསྒྱུར་བཅོས་མི་བྱེད།
བརྒྱད་པ།
བོད་ཀྱི་དམག་སྒར་རིམ་གྱིས་བཅིངས་འགྲོལ་དམག་ལ་ཚུར་བསྒྱུར་ནས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་རྒྱལ་སྲུང་དྲག་ཤུགས་ཀྱི་ཆ་ཤས་ཤིག་ཏུ་བསྒྱུར་རྒྱུ།
དགུ་པ།
བོད་ཀྱི་དངོས་ཡོད་གནས་ཚུལ་གཞིར་བཟུང་སྟེ་རིམ་གྱིས་བོད་རིགས་ཀྱི་སྐད་ཆ་དང༌།  ཡི་གེ་སློབ་གྲྭའི་སློབ་སྦྱོང་བཅས་གོང་འཕེལ་གཏོང་རྒྱུ།
བཅུ་པ།
བོད་ཀྱི་དངོས་ཡོད་གནས་ཚུལ་གཞིར་བཟུང་སྟེ་རིམ་གྱིས་བོད་ཀྱི་སོ་ནམ་དང༌།  ཕྱུགས་ལས།   བཟོ་ལས།   ཚོང་ལས་རྣམས་གོང་འཕེལ་དུ་བཏང་ནས་མི་དམངས་ཀྱི་ལྟོ་གོས་སོགས་ཇེ་ལེགས་ སུ་གཏོང་རྒྱུ།
བཅུ་གཅིག་པ།
བོད་ཀྱི་ལམ་ལུགས་སྣ་ཚོགས་ལེགས་བཅོས་བྱེད་རྒྱུའི་སྐོར་ལ་ཀྲུང་དབྱང་ནས་བཙན་ཤེད་ཀྱིས་མི་བྱེད་པར།  བོད་ས་གནས་སྲིད་གཞུང་རང་ནས་ལེགས་བཅོས་བྱེད་རྒྱུ་དང༌།  མི་དམངས་ཀྱིས་ལེགས་བཅོས་བྱེད་དགོས་ཞུ་དུས།   བོད་ཀྱི་འགོ་བྱེད་རྣམས་དང་གྲོས་བསྡུར་གྱི་ཐབས་ཤེས་ལ་བརྟེན་ནས་ཐག་གཅོད་རྒྱུ།
བཅུ་གཉིས་པ།
སྔར་ཕན་གྱི་བཙན་དབང་རྒྱལ་ཁབ་དང་གོ་མིན་ཏང་ལ་འབྲེལ་བ་བྱེད་པའི་དཔོན་རིགས་ཀྱིས་ཕྱི་རྒྱལ་བཙན་དབང་རྒྱལ་ཁབ་དང་གོ་མིན་ཏང་གི་འབྲེལ་ཐག་མཐར་ཕྱིན་པ་བཅད་དེ།  ད་ཕྱིན་ངོ་ལོག་དང་སྐྱོན་གནོད་མ་བྱས་ན་ལས་ཚན་རང་འཇགས་བྱེད་ཆོག་པར་སྔར་བྱས་ལ་རྩད་གཅོད་མི་བྱེད།
བཅུ་གསུམ་པ།
བོད་བསྐྱོད་མི་དམངས་བཅིངས་འགྲོལ་དམག་གིས་གོང་གསལ་དོན་ཚན་རྣམས་ཀྱི་སྲིད་ཇུས་ལ་སྲུང་བརྩི་བྱེད་རྒྱུར་མ་ཟད།  ཉོ་ཚོང་དྲང་འཇོག་གིས་མི་དམངས་ཀྱི་ཁབ་སྐུད་ཙམ་ཡང་གང་བྱུང་ལེན་མི་ཆོག
བཅོ་ལྔ་པ།
གྲོས་མཐུན་འདི་ཉིད་ལག་ལེན་བསྟར་བའི་འགན་ལེན་ཕྱིར་ཀྲུང་དབྱང་མི་དམངས་སྲིད་གཞུང་གིས་བོད་དུ་དམག་སྲིད་ཨུ་ཡོན་ལྷན་ཁང་དང་ས་གནས་དམག་སྒར་གྱི་དམག་སྤྱི་ཁང་འཛུགས་རྒྱུ་དང༌།  ཀྲུང་དབྱང་གིས་བཏང་བའི་ལས་བྱེད་མ་ཚད།    བོད་ཁུལ་གྱི་ལས་བྱེད་ཀྱང་གང་མང་རུག་སྟེ་ལས་ཀ་བྱེད་རྒྱུ།  དམག་སྲིད་ཨུ་ཡོན་ལྷན་ཁང་ནང་འགྲོ་མི་རྣམས་བོད་ཀྱི་ས་གནས་སྲིད་གཞུང་དང༌།  ཡུལ་ཕྱོགས་སོ་སོ།  དགོན་པ་གཙོ་ཆེ་བ་བཅས་ནས་རྒྱལ་ཁབ་ལ་ཤ་ཞེན་ཡོད་པ། ཀྲུང་དབྱང་མི་དམངས་སྲིད་གཞུང་ནས་བསྐོས་པའི་འཐུས་མི་དང༌།  གནད་ཡོད་ཀྱི་ཕྱོགས་ཚང་མ་མཉམ་གྲོས་ཐོག་ནས་མིང་ཐོ་ཕུལ་ཏེ་ཀྲུང་དབྱང་མི་དམངས་སྲིད་གཞུང་ལ་བསྐོ་བཞག་གནང་བ་ཞུ་རྒྱུ།
བཅུ་དྲུག་པ།
དམག་སྲིད་ཨུ་ཡོན་ལྷན་ཁང་དང༌།  ས་གནས་དམག་སྤྱི་ཁང༌།   བོད་བསྐྱོད་མི་དམངས་བཅིངས་འགྲོལ་དམག་གི་འགྲོ་སོང་ཀྲུང་དབྱང་མི་དམངས་སྲིད་གཞུང་ནས་གཏོང་རྒྱུ།  བོད་ས་གནས་སྲིད་གཞུང་ནས་མི་དམངས་བཅིངས་འགྲོལ་དམག་ལ་འབྲུ་དང༌།  གཞན་ཡང་ཉེར་མཁོ་སྒྲུབ་རྒྱུ།   སྐྱེལ་འདྲེན་བཅས་ལ་རོགས་རམ་བྱེད་རྒྱུ།
བཅུ་བདུན་པ།
གྲོས་མཐུན་འདི་ཉིད་མིང་རྟགས་བཀོད་འཕྲལ་རྩ་བར་བཟུང་སྟེ་ལག་ལེན་བྱེད་རྒྱུ།
འོན་པ
འོན་པ
ལང་ཚོའི་བབ་ཆུ།
ལང་ཚོའི་རྦབ་ཆུ།
དྲོ་ཞིང་འཇམ་པའི་ཉི་འོད།
ཡངས་ཤིང་ཆེ་བའི་ས་གཞི།
མཛེས་ཤིང་སྡུག་པའི་མེ་ཏོག
མཐོ་ཞིང་བརྗིད་པའི་ལྷུན་པོ… …
ཨེ་མ—
དེ་ལས་ཀྱང་ཉམས་དགའ་བ་ནི།
མདུན་ཕྱོགས་ཀྱི་བྲག་ངོས་གཟར་བོ་ན།
ལྟོས་དང༌།
ལྦུ་བའི་རླབས་ཕྲེང་དཀར་ཞིང་དྲི་མ་མེད་ལ།
འོད་ཀྱི་ཐིག་ལེ་ནི་ར
བརྡ སྐད
བརྡ སྐད
༢༠༢༧ལོ།
༢༠༢༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
དཀོན་འབྱིན།
(བརྡ་རྙིང་།) ཀུན་ནས་བསླངས་པ།
ཅི་ལིའི་མི།
ཅི་ལིའི་མི་ཅི་ལི་ཞེས་པའི་མི་རིགས་ཀྱི་མི་རེད
རྩ་ཐང་དྲན་གླུ།
རྩྭ་ཐང་དྲན་གླུ།
རྩོམ་པ་པོ། དཔལ་དོན་གྲུབ་རྒྱལ། རང་གྲོལ།
བདག་ནི་ལྷ་ཡུལ་ལྟ་བུའི་རྒྱལ་ས་ན་གནས་ཀྱང་། །
ཕ་ཡུལ་དྲན་པའི་འདུན་པ་འགོག་ཐབས་རང་མི་འདུག །
མཛེས་སྡུག་ལྡན་པའི་ཕ་ཡུལ་རྩྭཐང་དེ་དྲན་དུས། །
བདག་གི་སེམས་ནི་རྟ་ཕོ་གཤོག་ཐོགས་དང་འདྲ་བྱུང་།
ད་ནི་མི་སྡོད་རང་གི་ཕ་ཡུལ་ལ་ཆས་འགྲོ། །
ཞིམ་མངར་ཅན་གྱི་ཆུ་མིག་དྭངས་མོ་དེ་དྲན་བྱུང་། །
བང་རྩལ་བསྐྱེད་དེ་མུ་མེད་རྩྭ་ཐང་ལ་ཆས་འགྲོ། །
འཚོ་བཅུད་ལྡན་པའི་རམ་དཀར་རྩྭ་མཆོག་དེ་དྲན་བྱུང་། །
ཞོགས་པའི་ཉི་བཞོན་མཐོན་མཐིང་མཁའ་དབྱིངས་སུ་འཆར་དུས། །
ཕྱོགས་བཞིའི་ལྷུན་པོ་གངས་དཀར་ཅོད་པན་གྱིས་མཛེས་ཤིང་། །
ཁོ་ར་ཁོ་ཡུག་ལྗོན་ཤིང་དོ་ཤལ་གྱིས་བརྒྱན་ནས། །
འཕྱོར་སྒེག་ལང་ཚོ་ངོམས་པའི་ཕ་ཡུལ་དེ་དྲན་བྱུང་། །
ཉི་རྩེ་ས་ལ་ཤར་བའི་སྔ་དྲོ་ཡི་དུས་སུ། །
བཅུ་དྲུག་ལང་ཚོས་སྙེམས་པའི་གེ་སར་གྱི་གཞོན་ནུ། །
དབུ་འཕང་དགུང་དང་མཉམ་པའི་རྟ་ཕོ་ལ་བཅིབས་ཏེ། །
སྒོ་ཕྱུགས་འཚོ་སྐྱོང་བྱེད་པའི་ངང་ཚུལ་དེ་དྲན་བྱུང་། །
གསེར་གྱི་བཞོ་ལུང་བཏགས་པའི་འཇོ་སྒེག་གི་བུ་མོས། །
དགོ་དགོ་གླུ་དབྱངས་ངག་གི་དབྱངས་རྟ་ལ་འགུགས་བཞིན། །
འབྲི་མོའི་འོ་མ་བཞོ་བའི་ངང་ཚུལ་ཡང་དྲན་བྱུང་། །
ཨེ་མ་དགུན་གསུམ་ཤ་མར་རྩམ་གསུམ་གྱིས་ཕྱུག་དུས། །
རི་ལུང་ཐང་གསུམ་དགའ་སྤྲོའི་སྣང་བ་ཡིས་ཁེངས་སོང་། །
གནམ་ལོ་གསར་དུ་ཚེས་པའི་དགའ་སྟོན་གྱི་དུས་སུ། །
གླུ་གར་གཞས་གསུམ་གཏོང་བའི་རྩེད་འཇོ་འདི་སྐྱིད་པ། །
དཔྱིད་གསུམ་སྦྲང་ཆར་འཛིན་མའི་ཁྱོན་ཡོངས་ལ་འཇོ་དུས། །
ཐོན་སྐྱེད་ལོ་མ་རྒྱས་པའི་རྩྭ་ཐང་འདི་མཛེས་པ། །
ཁུ་བྱུག་གསུང་སྙན་སྒྲོག་པའི་གླུ་དབྱངས་འདི་སྙན་པ། །
ནོར་ལུག་འཕེལ་ཀ་རྒྱས་པའི་ངང་ཚུལ་འདི་སྤྲོ་བ། །
དབྱར་གསུམ་ཉི་མ་ཤར་ཕྱོགས་རི་རྩེ་ནས་འཛུམ་དུས། །
རིག་གནས་མེ་ཏོག་བཞད་པའི་རྩྭ་ཐང་འདི་མཛེས་པ། །
སློབ་གསོའི་ལས་དོན་དར་བའི་འདབ་མ་འདི་རྒྱས་པ། །
ཚན་རིག་ལག་རྩལ་འཕེལ་བའི་ཟེའུ་འབྲུ་འདི་དགའ་བ། །
ཅན་བཞིའི་ལྗོན་ཤིང་གྲུབ་འབྲས་ལོ་འདབ་ཀྱིས་བརྒྱན་ཞིང་། །
ཐོན་སྐྱེད་འབྲས་བུ་བཀླུབས་པའི་དགེ་འཚན་འདི་མཐོང་ནས། །
རྩྭ་ཐང་དྲན་པའི་གླུ་དབྱངས་དབང་མེད་དུ་ཤོར་སོང་། །
ད་ནི་བསམས་ཤིང་བསམས་ཤིང་ཕ་ཡུལ་དེ་དྲན་བྱུང་། །
ལོ་ཡི་དུས་འཁོར་སྐད་ཅིག་སྐད་ཅིག་ཏུ་འདས་ཀྱང་། །
རྒྱང་སྐྱོད་གླུ་སྒྲ་བདག་དང་ཇེ་ཉེ་དང་ཇེ་ཉེ། །
རྒོད་ཚེ་བསྟན།
དྲ་མིང་རྒོད་ཚེ་བསྟན། མིང་དངོས་ལ་ཚེ་དབང་བསྟན་འཛིན་ཟེར་ཞིང་ཕ་ཡུལ་ལྷོ་ཁ་ཡར་ཀླུངས་ཤེལ་བྲག་གི་འདབས་རོལ་དུ་སྤྱི་ལོ་༡༩༩༧ལོར་སྐྱེས། ལོ་བདུན་ནས་བཟུང་སློབ་གྲྭ་འགྲིམ་སྒོ་ཚུགས། སྤྱི་ལོ་༢༠༡༥ལོར་ལྷོ་ཁ་གྲོང་ཁྱེར་མཐོ་རིམ་སློབ་འབྲིང་གཉིས་པ་ནས་ཐོན་ཏེ་བོད་ལྗོངས་སློབ་ཆེན་དུ་རྒྱུགས་འཕྲོད།
དགའ་ཕྱོགས། ཆུང་དུས་ནས་ཁྱིམ་ཚང་ག་ིཤུགས་རྐྱེན་འོག་བོད་ཀྱི་རིག་གནས་དང་གློག་ཆས་རིགས་ལ་དགའ་ཞེན་ཆེན་པོ་ཡོད་པས། སློབ་ཆེན་དུ་རྩིས་འཕྲུལ་ཆེད་ལས་བདམས་པ་དང་། དུས་རྒྱུན་ནས་སློབ་ཕྲུག་གཞན་ལས་ལྷག་པའི་འབད་བརྩོན་བྱས་ཏེ། ཨན་ཏྲོ་མཉེན་ཆས་བོད་བསྒྱར་དང་། ཁ་པར་དང་རྩིས་འཁོར་གྱི་མཉེན་ཆས་འདྲ་མིན་ཐོག་བོད་ཡིག་བཏགས་ཐབས་སོགས་ཀྱི་ཐད་ལ་ཞིབ་འཇུག་བྱས། དེ་མིན་པར་རིས་དང་བརྙན་ཟློས་སྒྲིག་བཟོ། པར་ལེན་སོགས་ཀྱི་ཐད་ལ་དགའ་ཞེན་ཆེན་པོ་ཡོད།
རྒོད་ཚེ་བསྟན་གྱི་པོད་འཕྲིན་དྲ་གནས། http://weibo.com/yarlong
ཨན་ཏྲོ་མཉེན་ཆས་བོད་བསྒྱར་བྱ་སྟངས་སྐོར། http://mp.weixin.qq.com/s?__biz=MzIwOTA4MzcwOQ==&mid=2653718619&idx=1&sn=86173264c3a3d0ee93413a19bfb0645d&scene=4#wechat_redirect
བླ་བྲང་བཀྲ་ཤིས་མཁྱིལ་
བླ་བྲང་བཀྲ་ཤིས་འཁྱིལ་ནི་་་་་་་་
ཧི་མ་ལ་ཡའི་རི་རྒྱུད་སྤི་ཏིའི་ཕྱོགས་ཀྱི་ལོ་རྒྱུས་
སྐབས་དེ་དུས་ཡིན་མིན་ཇི་ལྟར་ཡང༌། དགོན་པ་གཅིག་རང་རིག་གྲོང་ཚོ་ནས་ཆུ་བོའི་ཕར་ཕྱོགས་དཀྱིལ་ཞེས་པའི་གྲོང་ཚོའི་གོང་ཕྱོགས་རི་དེའུ་ཞིག་ཡོད་པ་དེར་སྤོས་ཏེ། ད་ལྟ་དཀྱིལ་དགོན་ནོར་བུ་གླིང་ཞེས་དགེ་ལུགས་དགོན་པ་དེ་ཉིད་ཡིན་ལུགས་བཤད། ལེགས་པར་བསམ་ན། མངོན་དགའམ། རོང་ཀྲོང་ན་ཡོད་དུས་དགོན་པ་དེ་གཉིས་ཆོས་རྒྱུད་གང་ཡིན་བཤད་པར་དཀའ་ནའང༌། ལ་ལས། ད་ལྟའི་གནས་སྟངས་ལྟར་བསམས་ནས་སྐབས་དེའི་དགོན་པ་གཅིག་ས་སྐྱ་དགོན་པ་དང༌། གཅིག་དགེ་ལུགས་དགོན་པ་ཡིན་ཤག་ལྟ་བུ་བཤད་པར་སྣང༌། འོན་ཀྱང༌། སྐབས་དེར་ས་སྐྱ་དགོན་པ་ལྟ་བུ་ཞིག་ཡིན་ཆོག་ཀྱང༌། དུས་ཚོད་ལ་ལྟོས་ཏེ་དགོན་པ་གཅིག་དགེ་ལུགས་དགོན་པ་ཡིན་མིན་དཔྱད་དགོས་པར་སྣང་ལ། གལ་ཏེ། དུས་ཀྱི་དབང་གིས་སྐབས་དེར་དགེ་ལུགས་དགོན་པ་ཞིག་མིན་ཚེ། མངོན་དགའམ། རོང་ཀྲོང་ཕྱོགས་སུ་ཡོད་པའི་སྔོན་གྱི་དགོན་པ་གཉིས་ཀ་ས་སྐྱའི་དགོན་པ་ཡིན་མིན་ཡང་དཔྱད་དགོས་པ་ལྟ་བུ་ཞིག་ཡོད་དེ། དཔེར་ན། ས་ཆ་གཅིག་ལ་ས་སྐྱའི་དགོན་པ་གཉིས་མཉམ་དུ་བཞེངས་པའི་དགོས་པའང་ཧ་ཅང་གི་ཆུང་བ་ལྟ་བུར་སྣང་བས་སོ། །
དེ་ལྟར་ན། སྟེང་བརྒྱུད་ལྷུན་གྲུབ་ཆོས་འཁོར་གླིང་ཞེས་པའི་དགོན་མིང་ནི་གུ་གེའི་བླ་མ་ཆོས་དཔལ་བཟང་པོས་བཏགས་གནང་མཛད་པ་དང༌། དུས་ཚོད་ནི་རབ་བྱུང་དྲུག་པའི་ཕྱི་ལོ་ ༡༣༨༢ ཀྱི་རྗེས་ནས་བྱུང་བར་མངོན། གང་ལགས་ཤེ་ན། གུ་གེའི་བླ་མ་ཆོས་དཔལ་བཟང་པོ་མཆོག་ནི་བོ་དོང་ཕྱོགས་ལས་རྣམ་རྒྱལ་དང༌། ྋངོར་ཆེན་ཀུན་དཀའ་བཟང་པོ་རྣམ་གཉིས་ཀྱི་དངོས་སློབ་ཡིན་པར་གསལ་ཞིང༌། དེ་ཡང་ྋངོར་ཆེན་ཀུན་དགའ་བཟང་པོ་མཆོག་ནི་ཕྱི་ལོ་༡༣༨༢་༡༤༥༦བར་དུ་བྱོན་པའི་བླ་མ་ཞིག་ཡིན་ལུགས་ད་ལྟའི་ངོར་ཁང་སར་ཞབས་དྲུང་རིན་པོ་ཆེའི་ཡོངས་འཛིན་རྒན་འཇམ་དབྱངས་ཡེ་ཤེས་མཆོག་གིས་གསུངས།སྟེང་བརྒྱུད་ལྷུན་གྲུབ་ཆོས་འཁོར་གླིང་ཞེས་དགོན་མིང་མ་བཏགས་སྔོན་གྱི་དགོན་རྙིང་གོ་མིག་དགོན་པ་ནི། ད་ལྟའི་བར་དུ་ལོ་བརྒྱད་བརྒྱ་ནས་ཆིག་སྟོང་ཡས་མས་བར་དུ་སོང་བའི་དགོན་པ་ཞིག་ཡིན་ལུགས་འཁོད་འདུག རྒྱུ་མཚན་ནི། རྒན་འཇམ་དབྱངས་ཡེ་ཤེས་མཆོག་གིས། དེའང་ལོ་ཆེན་རིན་ཆེན་བཟང་པོའི་རྣམ་ཐར་ལ་སོགས་པའི་ནང་དུ་གཙོ་བོ་ལོ་ཆེན་རང་ཉིད་ཡུམ་གྱི་ཆེད་དུ་དམིགས་ཏེ་ལྷ་ཁང་བརྒྱ་རྩ་སོགས་བཞེངས་པའི་ལོ་རྒྱུས་ལ་གཞིགས་ན་ད་ལྟའི་སྟེང་བརྒྱུད་དགོན་པ་འདིའང་དེའི་གྲས་ཀྱི་ལྷ་ཁང་གཅིག་ཡིན་པ་བཤད་ཆོག་སྟེ། གང་ལགས་ཤེ་ན། སྔོན་གོ་མིག་དགོན་ཤུལ་དེར་མགོན་ཁང་སོགས་བསྐྱར་བཞེངས་ཆེད་ས་སློག་སོགས་བྱེད་སྐབས་རྒྱུན་རིང་ལྡན་པའི་དངོས་རྫས་དང༌། ཁྱད་པར་དུ་ལོ་ཆེན་རིན་ཆེན་བཟང་པོ་མཆོག་གིས་ཕྱག་བཏབ་པར་གྲགས་པའི་རྟ་ཕོ་དགོན་པའི་ལྷ་ཚུགས་སོགས་ཇི་ལྟ་བ་བཞིན་རྒྱལ་ཆེན་སྡེ་བཞི་སོགས་ཀྱི་སྐུ་བརྙན་ཆག་གྲུམ་སོགས་ད་ལྟའང་གྲོང་མི་རྙིང་གྲས་འགའི་ཁྱིམ་ལ་བདག་ཉར་བྱས་པ་སོགས་ལས་དཔོག་ཐུབ་སྙམ་ཞེས་གསུངས།ད་ལྟའི་དུས་སུ། སྟེང་བརྒྱུད་ལྷུན་གྲུབ་ཆོས་འཁོར་གླིང་དགོན་པའམ། དཀར་མཛེས་ས་སྐྱ་དགོན་པའི་མངའ་ཁོངས་ཀྱི་ཡུལ་སྡེ་ནི། གོ་དབང་དང༌། གོ་མིག ཡིད་ཁྱིམ། ལང་རྫ། སྐྱིད་གླིང༌། དཀར་མཛེས་སོགས་གྲོང་པ་མང་དུ་ཡོད་ཅིང༌། གྲོང་རྒྱ་ཆེ་ཤོས་ནི་དཀར་མཛེས་གྲོང་ཚོ་ཡིན་པ་དང༌། དཀར་མཛེས་ལ་ཐོག་མའི་དུས་སུ་ཁང་ཆེན་བཅུ་གསུམ་ཞེས་ཁྱིམ་ཚང་བཅུ་གསུམ་ཙམ་ལས་ཡོད་ཚོད་མི་འདུག་ཀྱང༌། རིམ་བཞིན་འཕར་ཏེ་དེང་དུས་དཀར་མཛེས་སྨུག་པོ་གདོང་གི་རི་འདབས་ལ་ཁྱིམ་ཚང་ཉིས་བརྒྱ་སོ་བརྒྱད་དང༌། འགྲུལ་རྩེ་ལའི་འདབས་ན་ཁྱིམ་ཚང་བརྒྱ་དང་དྲུག་ཅུ། ཁྱོན་སྡོམ་དཀར་མཛེས་གྲོང་པར་ཁྱིམ་ཚང་སུམ་བརྒྱ་གོ་བརྒྱད་ཙམ་ཡོད་ཅིང༌།
དཀར་མཛེས་ནི་སྤི་ཏི་ཡུལ་གྱི་ཁྲོམ་ར་སོགས་མཐུན་རྐྱེན་ཕུན་སུམ་ཚོགས་ཆེ་ཤོས་ཀྱི་གྲོང་ཁྱེར་ལྟེ་གནས་ཤིག་ཀྱང་ཡིན།སྤི་ཏིའི་ཡུལ་བྱེ་བྲག་པ་དཀྱིལ་བར་ནི་སྤི་ཏི་ཕྱོགས་སུ་ཁ་མཐོ་ཤོས་ཀྱི་གྲོང་སྡེ་ཞིག་ཡིན་ཚོད་སྣང་ལ། དེ་ཡང་རྒྱ་མཚོ་ནས་དཀྱིལ་བར་བར་དུ་སྤྱིའི་མཐོ་ཚད་ལེ་དབར་ ༤༣༠༢ (4302 mts)ཡིན་པར་གསལ་ཞིང༌། དབྱར་ཀ་ཕྱི་ཟླ་བདུན་པའི་ནང་དུ་སྤི་ཏི་དཀར་མཛེས་གྲོང་པར་དྲོད་ཚད་མཐོ་ཤོས་ ༢༥ (Temp 25 C 0) ཙམ་ལ་སླེབས་ཀྱི་འདུག མ་གཞི་སྤི་ཏི་བའི་ཁ་རྒྱུན་ལ། དབྱར་ཉི་མ་ལྡོག་ན་མ་གཏོགས་དྲོ་རུ་མི་འགྲོ། དགུན་ཉི་མ་མ་ལྡོག་ན་གྲང་དུ་མི་འགྲོ་ཞེས་ཤོད་སྲོལ་ཡོད་ཟེར། ཡུལ་གྱི་ཐོན་ཁུངས་ལ། སྔོན་མ་སྤི་ཏི་ཕྱོགས་སུ་འབྲུའི་བྱེ་བྲག་ནས་ཀྱི་སྤུས་ཚད་ལ་གྲགས་པ་ཆེ་ཞིང༌། དེང་དུས་དངུལ་གྱི་ཡོང་སྒོ་ཆེ་ཤོས་ལ་ལྟོས་ཏེ་ས་ཞིང་ཕལ་ཆེར་སྲན་མ་འདེབས་སྲོལ་ཆེན་པོར་གྱུར་འདུག་པ་བཅས་སོ།།
སྨིག་བུ་
ཆུ་དང་སྐམ་ས གཉིས་ཀར་སྡོད་ཅིང་། སྦལ་བ་དང་གཟུགས་དབྱིབས་འདྲ་བའི་སྒལ་རུས་དང་མཇུག་མ་ཡོད་པའི་སྲོག་ཆགས་ཆུང་ངུ་ཞིག་ དབྱིན་སྐད་དུ་lizard ཟེར་
འཛམ་ལྷའི་ཆུ་སྦྱིན་བཞུགས་སོ
རང་ཉིད་གཤེན་རབ་ཏུ་གསལ་བར་བསྒོམ་པའི་མདུན་དུ་ཡི་དྭགས་སྡེ་ཚོགས་ཐམས་ཅད་གསལ་བར་དམིགས། སྟོན་པའི་ཐུགས་ལས་ཡེ་ཤེས་ཀྱི་བདུད་རྩིའི་ཆུ་རྒྱུན་བབ་ནས། ཡི་དྭགས་རྣམས་བཀྲེས་སྐོམ་གྱི་སྡུག་བསྔལ་དང་བྲལ་བར་བསམ། ༀཱ་ཛྭ་ལ་མ་ཏཾ་སརྦ་པྲེ་ཏ་བྷྱ་སྭཱཧྭཱ། ཡི་དྭགས་ཕྱིའི་སྒྲིབ་པ་ཅན། ནང་གི་སྒྲིབ་པ་ཅན། སྒྲིབ་པའི་སྒྲིབ་པ་ཅན། འོག་མའི་ཝ་བ་ཅན། བོག་རི་མགོ པྲི་རྒྱུད་སྐེ། རྩྭ་འཇག་རྐང། བྱང་འབྲོག་ལྟོ། མེ་ལྕེ་འཁོར་ལོ་ཅན། ཅེ་རེ་ལྟ་བ། གྲོང་ངེ་ཉན་པ། པྲིང་ངེ་རྒྱུག་པ་སོགས་ཡི་དྭགས་ཀྱི་སྡེ་རིགས་རྣམས་ལ་ཟས་མེད་པ་རྣམས་ལ་ཟས། བཏུང་བ་མེད་པ་རྣམས་ལ་བཏུང་བ། ཟས་རི་བོ་ཙམ། སྐོམ་རྒྱ་མཚོ་ཙམ། ཟས་སྐོམ་བདུད་རྩིའི་རྒྱ་མཚོ་ཆར་བཞིན་དུ་འབབ་པར་གྱུར་ཅིག གཤེན་རབ་རྣམ་པར་རྒྱལ་བ་ཡིད་བཞིན་གྱི་ནོར་བུ་རིན་པོ་ཆེའི་སྐུ་ལ་ཕྱག་འཚལ་ལོ། ། བསྭོ་མུ་ཡེ་སྤྲོས་ཁྱུང་ཡེ་ལམ་ཀྲི་ཁྲི་ཏར་དར་གསལ་འབར་འོད་དཔག་རམ་སྭཱཧཱ། བསྭོ་དམུ་ར་ཏ་ཧན་ཝེར་ནི་བྲུཾ་ཧྲུན། མུ་ཏྲེ་མུ་ཏྲེ་མུ་ར་མུ་ཏྲེ། མུ་ཡེ་མུ་ཡེ་ཧ་ར་མུ་ཡེ། མུ་སྤྲོས་མུ་སྤྲོས་ཝེར་རོ་མུ་སྤྲོས། མུ་ནི་གྱེར་ཏོ་ཡེ་ཁྱབ་ཁར་རོ། སྤྲོས་བདལ་ཧྲི་ཧྲོ། ཝེར་ནི་ཝེར་རོ། ཤུད་ལ་ཝེར་རོ་ན་ཧུ་ཏ་ཀ ཤུད་དྷོ་ཤུད་དྷོ་དུ་ཤུད་དྷོ་ཡ། ས་ལེ་ས་ལེ་ཏྲི་ས་ལེ་ཡ། སང་ངེ་སང་ངེ་སུ་སང་ངེ་ཡ། དམུ་ར་ཏ་ཧན་ཁྲི་ཙེ་དྲུང་མུ། ཧ་ཧ་བྲུཾ་བྲུཾ། ཧོ་ཧོ་ལམ་ལམ། ཧཱུྃ་ཧཱུྃ་ཕཊཿཕཊཿ སྒོ་གསུམ་དག་པའི་དགེ་བ་གང་བགྱིས་པ། ཁམས་གསུམ་སེམས་ཅན་རྣམས་ཀྱི་དོན་དུ་བསྔོ། །དུས་གསུམ་བསགས་པའི་ལས་སྒྲིབ་ཀུན་བྱང་ནས། །སྐུ་གསུམ་རྫོགས་པའི་སངས་རྒྱས་མྱུར་ཐོབ་ཤོག། །།
རྒྱུན་སྤྱོད་སྨོན་ལམ་བསྡུས་པ་འགའ།
རྒྱུན་སྤྱོད་སྨོན་ལམ་བསྡུས་པ་འགའ།
༡མཆོད་མེ་འབུལ་དུས་ཀྱི་སྨོན་ལམ།
ཨོཾ་ཨཱཿ་ཧཱུཾ།
ཕུན་ཚོགས་འོད་སྟོང་འབར་བའི་སྒྲོན་མེ་འདིས།།
མུན་པའི་བསྐལ་བ་ཡོངས་སུ་བསལ་བྱས་ནས།།
འགྲོ་རྣམས་སངས་རྒྱས་མངོན་སུམ་མཐོང་བར་ཤོག།
མར་མེ་འདི་ཡི་བསོད་ནམས་ཀྱིས།།
མ་རིག་མུན་པ་སེལ་བར་ཤོག།
༢བསང་འབུལ་དུས་ཀྱི་སྨོན་ལམ།
སངས་རྒྱས་ནམ་མཁའ་གང་ལ་སྐུ་བསང་གསོལ། རྒྱུན་དུ་ས་གཞི་གང་ལ་སྐུ་བསང་གསོལ། གནས་བཟང་རི་ཁྲོད་གང་ལ་སྐུ་བསང་གསོལ། འགྲོ་བ་སེམས་ཅན་རྣམས་ལ་སྐུ་བསང་གསོལ།།
༣ཡོན་ཆབ་འབུལ་དུས་ཀྱི་སྨོན་ལམ།
ཆུ་མོ་ཡན་ལག་བརྒྱད་ལྡན་མཆོད་པ་འདི། ཕྱོགས་བཅུའི་སངས་རྒྱས་རྣམས་ལ་མཆོད་པ་འབུལ། ཡན་ལག་བརྒྱད་ལྡན་རྣམས་ཀྱི་བྱིན་རླབས་འཇུག་པར་ཤོག།
༤ཉལ་ཁའི་སྨོན་ལམ།
དམ་པ་ཆོས་ཀྱི་སྙིང་ལ་ཉལ། ཤེས་རབ་རལ་གྲི་སྔས་མགོར་བརྒྱབ། སྡུག་སྔལ་རྒྱ་མཚོ་གདན་ལ་གཏིང་། བདག་ཤི་བའི་སྔས་མགོ་རུ། རྩ་བའི་བླ་མ་ཕེབས་པར་ཤོག། སྲིད་པའི་བར་དོ་ཡང་བར་ཤོག།
༥ཟས་ཕུད་དང་ཇ་ཕུད་འབུལ་བའི་སྨོན་ལམ།
སྟོན་པ་བླ་མེད་སངས་རྒྱས་རིན་པོ་ཆེ། སྐྱོབ་པ་བླ་མེད་དམ་ཆོས་རིན་པོ་ཆེ། འདྲེན་པ་བླ་མེད་དགེ་འདུན་རིན་པོ་ཆེ། སྐྱབས་གནས་མཀོན་མཆོག་གསུམ་ལ་མཆོད་པ་འབུལ། བདག་སོགས་འཁོར་བཅས་ཚེ་རབས་ཐམས་ཅད་དུ། དཀོན་མཆོག་གསུམ་དང་ནམ་ཡང་མི་བྲལ་ཞིང། དཀོན་མཆོག་གསུམ་ལ་རྒྱུན་དུ་མཆོད་པ་ཡིས། དཀོན་མཆོག་གསུམ་གྱི་བྱིན་རླབས་འཇུག་པར་ཤོག
༦ཕྱག་འབུལ་སྨོན་ལམ།
སངས་རྒྱས་ཐམས་ཅད་འདུས་པའི་སྐུ། རྡོ་རྗེ་འཛིན་པ་ངོ་བོ་ཉིད། དཀོན་མཆོག་གསུམ་གྱི་རྩ་བ་སྟེ། བླ་མ་རྣམས་ལ་སྐྱབས་སུ་མཆི།
སྨུག་པོ་གབ་
བད་ཀན་ སྨུག་ པོ་ ཁྲག་ མཁྲིས་ ཚ་ བའི་ སྟོབས་ དེ་ བད་ རླུང་ གྲང་ བས་ མགོ་ མནན་ ནས་ འོག་ ཏུ་ ཚ་ བ་ གནས་ ཀྱང་ ཕྱིར་ གྲང་ རྟགས་ སྟོན་ པའི་ དོན་
རིགས་གསུམ་མགོན་པོ།
སངས་རྒྱས་ཆོས་ལུགས་ཀྱི་བཤད་སྲོལ་ལ། སངས་རྒྱས་ཐམས་ཅད་མཁྱེན་བརྩེ་ནུས་པ་གསུམ་ལྷའི་རྣམ་པར་ཤར་བའི་ཚེ་མཁྱེན་པའི་རང་གཟུགས་འཇམ་དཔལ་དབྱངས། བརྩེ་བའི་རང་གཟུགས་ནི་སྤྱན་རས་གཟིགས། མཐུ་སྟོབས་ནུས་པའི་རང་གཟུགས་ནི་གསང་བདག་ཕྱག་ན་རྡོ་རྗེ་ཡིན་པས་སངས་རྒྱས་ཐམས་ཅད་ཀྱི་རིགས་བསྡུས་ན་རིགས་གསུམ་དུ་འདུས་པ་ཡིན་ཞེས་བཤད་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
སྨུག་པོ་གླང་འཐབ་
བད་ཀན་ སྨུག་ པོ་ ཚ་ གྲང་ འཐབ་ སྟེ་ ནད་ རྟགས་ གླང་ བུའི་ rvas བསྣུན་པ་  ལྟར་ ཕོ་ ལོང་ རྒྱུ་ མའི་ གནས་ སུ་ ནད་ ཟུག་ དྲག་ པོ་ འབྱུང་ བ་ ཞིག་
རིགས་བསད་པའི་ཕན་ཡོན་བཞི།
ངན་སོང་དུ་ལྟུང་དཀའ། དེར་སོང་ཡང་མྱུར་དུ་ཐར། དེར་དུཿཁ་ཆུང་་ངུ་མྱོང་། དེར་གནས་སེམས་ཅན་སྨིན་པར་བྱེད་པའོ། །དུང་དཀར་ཚིག་མཛོད་ཆེན་མོ་༽ལས་བཏུས།
ཇོ་ཁང་།
ཇོ་ཁང་ངམ་གཙུག་ལག་ཁང་ནི་ལྷ་སའི་སྐད་གྲགས་ཅན་གྱི་ལྷ་ཁང་ཞིག་རེད།
ལོ་རྒྱུས།
དེ་ལྟར་ཕྱིའི་བཀོད་པ་རིམ་བཞིན་རྒྱ་སྐྱེད་བྱུང་བ་ལ། ནང་དུའང་རྟེན་གསུམ་བཞུགས་སུ་གསོལ་བ་ལ་སྐུའི་རྟེན་ དུ་རྒྱལ་བ་རིགས་ལྔ་ཆོས་རྒྱལ་ཉིད་ཀྱི་ཕྱག་ནས་མ་ཞེས་ པའི་ལྡེབས་བྲིས་དང་། གསུང་གི་རྟེན་དུ་ཆོས་རྒྱལ་དུས་ ཀྱི་ཐུགས་རྗེ་ཆེན་པོའི་གཟུངས་ཡིག་དྲུག་མ། ཐུགས་ཀྱི་རྟེན་དུ་ཆོས་རྒྱལ་གྱི་ཕྱག་ཚྭ་བཞུགས་པའི་བརྟན་པ་མཆོད་ རྟེན་ཞེས་པ་བཅས་ཡིན་ཞུ་ཡང་གཙོ་བོ་ནི།  ལྷ་ཁང་ དབུས་མའི་ནང་བཞུགས་སུ་གསོལ་བའི་ཇོ་བོ་ ཤྰཀྱ་མུ་ ནེའི་སྐུ་བརྙན་འདི་ཉིད་ཡིན། དེའང་སྐུ་བརྙན་དེ་ཐོག་ མར་ལྷའི་དབང་པོ་བརྒྱ་བྱིན་གྱིས་ལྷ་དང་མིའི་རིན་པོ་ ཆེ་རྣམ་པ་བཅུ་སྐུ་རྒྱུར་བྱས། བཟོ་ཡི་རྒྱལ་པོ་བི་ཤྰ་ ཀརྨས་དེ་རྣམས་བཞུ་བཏུལ་གྱིས་ལུགས་སུ་བླུག རྒྱལ་ བ་ཉིད་ཀྱིས་རབ་གནས་མཛད། ལྷ་དང་ཨོ་རྒྱན་ཡུལ་ སོགས་ལ་གདན་དྲངས། དེ་ནས་ཡུལ་དབུས་མགྷ་དྷར བཞུགས་པའི་ཚེ། རྒྱ་ནག་གི་རྒྱལ་པོའི་བསོད་ནམས་ཀྱི་ མཐུས་མཚོ་ཐོག་ལས་གདན་དྲངས་ཏེ་རྒྱ་ནག་གི་མཆོད་ པའི་ཞིང་དུ་ཡུན་རིང་བཞུགས་པ་ལས་མཐར་གོང་མ་ རང་གི་སྲས་མོ་འུན་ཤིན་ཀོང་ཇོ་སྲོང་བཙན་གྱི་བཙུན་ མོར་ཕེབས་སྐབས་རྟེན་སྐལ་དུ་གནང་སྟབས་བོད་དུ་གདན་དྲངས་པས་ད་བར་ར་ས་འཕྲུལ་སྣང་གི་གཙུག་ལག་ ཁང་དུ་བཞུགས་སུ་གསོལ། སྐུའི་གཡས་གཡོན་ན་ལི་ ལས་གྲུབ་པའི་བྱམས་འཇམ་དབྱངས། སྐུ་རྒྱབ་ཏུ་མི་ འགྲོ་གསུང་བྱོན་ཏེ་མར་མེ་མཛད།  དེའི་སྐུ་རྒྱབ་ན་ཟ་ ཟངས་མཁར་ལོ་ཙྰ་བས་བཞེངས་གནང་བའི་ཐུབ་པ་ གངས་ཆེན་མཚོ་རྒྱལ། གཡས་གཡོན་དུ་སེམས་དཔའ་ སེམས་མ་བཅུ་གཉིས། ཁྲོ་བོ་ཀང་ཀིང་བཅས་བཞུགས་ པ་ལ་ལྷ་ཁང་དབུས་མ་ཞེས་ཟེར།
མཆོད་མཇལ་ཞུས་ཚར་ཏེ་ཁྱམས་རའི་ནང་མར་ཡོང་ དུས་རྡོ་སྦུད་པ་གཟུགས་སྟེང་ནས་བསྔོ་བ་སྨོན་ལམ་ འདེབས་དོན་ནི།  དེ་ནས་ཇོ་བོ་དང་ཐད་ཀ་ཡིན་པ་ དང་གཅིག གཡས་སུ་ཐུགས་སྨོན་ལྷ་ཁང་ཡོད་པ་དང་ གཉིས། སྟེང་དུ་ཆོས་རྒྱལ་ཡབ་ཡུམ་གྱི་ལྷ་ཁང་ཡོད་པ་ དང་གསུམ། འོག་ཏུ་རིན་པོ་ཆེའི་གཏེར་སྦས་ཡོད་པ་ དང་བཞི་བཅས་ཀྱིས་སྨོན་ལམ་བཏབ་ཚད་འགྲུབ་ཅེས་ ཟེར། ཁྱམས་རའི་ནང་རྡོ་ཆེན་ཨ་པོ་ལོང་ཁས་གཙོས་ རང་བྱུང་གི་རྡོ་ལེབ་གཅལ་དུ་བསྒྲིགས་པའི་རྡོ་གཅལ་ དང་ཨ་མོ་ལོང་ཁའི་འགྲམ་དུ་རྒྱལ་བ་སྐུ་ཕྲེང་བཅུ་གསུམ་ པའི་ཞབས་རྗེས། ལྷོ་སྒོའི་འགྲམ་གྱི་རྡོ་གཅལ་ལ་གཙང་ སྨྱོན་ཧེ་རུ་ཀ་སངས་རྒྱས་རྒྱལ་མཚན་དང་། དབུས་སྨྱོན་ ཀུན་དགའ་བཟང་པོ་གཉིས་ཀྱིས་རྩེད་མོའི་ཚུལ་དུ་ བསྒྲིགས་ཞེས་རྡོ་གཅལ་ལ་རྡོ་རིལ་མཛོག་མགོ་ཙམ་བཞི་ སྦྱར་བ། སྒྲུབ་ཐོབ་གཉིས་རྒྱང་རྡོ་བཞུ་རེས་མཛད་པས་ གཙང་སྨྱོན་གྱིས་འཕངས་པའི་རྡོ་སྒྲོལ་མ་ལྷ་ཁང་གི་ཉེ་ འགྲམ་ཀ་བའི་ནང་འཛུལ་བ་དང་། དབུས་སྨྱོན་གྱིས་ འཕངས་པའི་རྡོ་མར་ཁང་ཉེ་ཁྲིས་ཀྱི་ཀ་བའི་ནང་འཛུལ་ བ་ལ་ལྕགས་གཤན་བརྒྱབས་པ་ད་ལྟའང་མཇལ་རྒྱུ་ཡོད། དེ་ནས་བར་སྐོར་དུ་ཉག་དེ་རིན་ཆེན་གྲགས་ཀྱིས་ བཞེངས་པའི་རྡོ་སྐུ་རང་བྱོན་གཙོ་བཞུགས་ཀྱིས་སྒྲོལ་ མ་ལྷ་ཁང་དང་། ལྷ་ཁང་དེ་ནས་རྩིས་པས་བྱང་ངོས་ཀྱི་ ལྡེབས་རིས་སུ་ཕལ་པོ་ཆེའི་ཞིང་ཁམས། ཤར་ངོས་སུ་ འབུམ་གྱི་གླིང་གཞི། ལྷོ་ངོས་སུ་ཆོ་འཕྲུལ་གྱི་བཀོད་པ་ བཅས་ཡོད། ད་ལྟ་གཙུག་ལག་ཁང་གི་ལྷ་ཁང་རྣམས་སྔོན་གྱི་དེ་རང་ ཡིན་སྟབས་ལྡེབས་རིས་ཀྱང་ཕལ་ཆེ་བ་སྔོན་གྱི་ལྡེབས་ རིས་དང་། ལྷ་ཁང་དབུས་མ་སྟེ་ཇོ་ཁང་དང་། སྲོང་བཙན་ལྷ་ཁང་ངམ་ཐུགས་སྨོན་ཁང་སོགས་སྔོན་གྱི་ དེ་རང་བཞུགས་པ་ལ་གཞན་སྟེང་ཤོད་བར་གསུམ་གྱི་ སྔོན་གྱི་རྟེན་སྐུའི་སྐུ་ཚབ་གསར་བཞེངས་གནང་བ་དང་ ལྡེབས་རིས་གསར་བཞེངས་གནང་བ་སོགས་མཇལ་རྒྱུ་ ཡོད།
སྒྲུང་གཏམ་བྲི་བར་ཇི་ལྟར་འཇུག་དགོས་
= ཤོག་ངོས་འདི་གསུབ་ན་འགྲིག =
དང་པོ། དཔེ་ཀློག་གི་ཐད། བོད་ཡིག་ལས། གེ་སར་སྒྲུང་མང་ཆེ་ཤོས་དང་། རྣམ་ཐར་རྟོགས་བརྗོད་མང་ཆེ་ཤོས། ཆོས་འབྱུང་དེབ་ཐེར་མང་ཆེ་ཤོས་བཀླག་ཐུབ་ན་དགའ།དེ་ནི་སྐད་ཆའི་སྒྱུ་རྩལ་ལ་ནང་བྱན་ཆུད་པའི་ཕྱིར་དུ་ཡིན་པར་མ་ཟད། དེ་དག་བཀླགས་པས། བོད་མིའི་ཐུན་མོང་མ་ཡིན་པའི་འཇིག་རྟེན་གྱི་ལྟ་བ་དང་། མི་ཚེའི་ལྟ་བ། རིན་ཐང་གི་ལྟ་བ། མཛེས་དཔྱོད་ཀྱི་ལྟ་བ་བཅས་མ་ནོར་བར་ཤེས་འགྲོ་ཞིང་། བོད་ཀྱི་སྔ་རབས་ད་འབྱུང་གང་ལའང་སྐྱུ་རུ་ར་ལག་མཐིལ་དུ་བླངས་པ་ལྟར་གྱི་རྒྱུས་ཡོད་པར་གྱུར་ཏེ།  བོད་མིའི་སྣང་བརྙན་ལེགས་པར་བཞེང་ཐུབ་ངེས་ཡིན། ད་ལྟའི་བོད་ཀྱི་སྒྲུང་གཏམ་པ་ཕལ་མོ་ཆེས་བོད་མ་རྒྱའི་ར་མ་ལུག་གི་སྐད་ཆ་མ་གཏོགས། རང་སྐད་གཤའ་མ་ལྷད་མེད་ཅིག་བྲི་ཐུབ་མེད་པ་དང་བོད་མིའི་སྣང་བརྙན་ཡང་གསོན་ཉམས་དོད་པོ་ཞིག་བཞེང་ཐུབ་མེད་པས་ན། སྐྱོན་དེ་དག་ངེས་པར་བྱས་ནས་སེལ་བར་བྱ་རྒྱུ་གལ། རྒྱ་ཡིག་ལས། གནའ་རབས་གྷི་རིག་གི་ལྷ་སྒྲུང་དང་ཟློས་གར། དམ་པའི་གསུང་རབ་དང་། རིག་རྩལ་བསྐྱར་དར་སྐབས་ཀྱི་རྩོམ་རིག་མཁན་པོ་དག་གི་སྒྲུང་གཏམ་ཚང་མར་ངེས་ཆ་ཡོད་ན་འགྲིག་ཅིང་། དེ་ནས་ནུབ་ཕྱོགས་ཉེ་རབས་ཀྱི་སྒྲུང་རྩོམ་དག་བཀླགས་ན་ལེགས། སྒྲུང་རྩོམ་དེ་དག་ལ་བག་ཆགས་ཟབ་མོ་ཞིག་བཞག་སྟེ་ཞོག་རྗེས། གཞི་ནས་ནུབ་ཕྱོགས་དེང་རབས་ཀྱི་དང་དེང་རབས་རྗེས་ཀྱི་སྒྲུང་རྩོམ་དག་ལ་ག་ལེར་བལྟས་ན་འཚམ། དེ་བཞིན།  དཔེ་ཀློག་གི་གོ་རིམ་མི་འཁྲུགས་རྒྱུ་ནི་གལ་ཆེན་ནང་གི་འགངས་ཆེན་ཞིག་ཡིན།
གཉིས་པ། འཚོ་བའི་ཐད། ཁྱེད་ཉིད་བོད་མིའི་སྣང་བརྙན་གཟུགས་ཅན་དུ་བཞེང་ཐུབ་མཁན་དང་། བོད་པའི་འཚོ་བ(བྱུང་བ)བཅོས་མིན་དུ་སྟོན་ཐུབ་མཁན། བོད་ཀྱི་བྲོ་བ་ཇི་བཞིན་དུ་མཚོན་ཐུབ་མཁན། གཞན་མིའི་ཡིད་འཕྲོག་ཅིང་རང་མིའི་སེམས་འགུགས་པའི་རྩོམ་པ་པོ་ཞིག་ཡོང་འདོད་ན། སློབ་གྲྭ་ཐོན་རྗེས་ཕ་ཡུལ(བོད་པ་མང་པོ་འདུས་སྡོད་བྱ་ཡུལ)དུ་མ་མཐའ་ཡང་རང་ལོ་བཞི་བཅུའི་བར་དུ་བསྡད་ན་ལེགས། མ་བསྡད་ན་ནམ་ཞིག་གང་བྲི་རྒྱུའི་འཚོ་བས་དབུལ་འགྲོ། གཏིང་ཟབ་པའི་འཚོ་བའི་མྱོང་བ་ངོ་མ་ཞིག་མེད་ན་སྒྲུང་བྲི་རྒྱུ་མེད་འགྲོ།